hotchpotch/miracl-hf-unified huggingface dataset:
শরফুদ্দীন আবু তাওয়ামা
শরফুদ্দিন আবু তাওয়ামা (আরবী: شرف الدين أبو توامة)একজন বিশিষ্ট আলেম, সূফী সাধক এবং ইসলামি আইনবিদ। বাংলাদেশের সোনারগাঁয়ে তিনি খ্রিস্টীয় ১৩ শতাব্দীতে একটি খানকাহ ও মাদ্রাসা প্রতিষ্ঠা করেন। ধারণা করা হয়, এটাই উপমহাদেশের সর্বপ্রথম হাদিস শিক্ষাদানের কেন্দ্র। হাদিস এবং ইসলামি আইনশাস্ত্রের পাশাপাশি তিনি ভেষজশাস্ত্র, গণিত, ভূগোল শাস্ত্র এবং রসায়ন শাস্ত্রেও একজন পণ্ডিত ব্যক্তি ছিলেন। 
শায়খ আবু তাওয়ামার লেখা "মনজিলে মাকামাত" গ্রন্থটি সুফি দর্শনের ওপর প্রাচীন বংলায় লিখিত একটি উল্লেখযোগ্য ইসলামী দর্শন গ্রন্থ বলে মনে করা হয়। তবে এ গ্রন্থটির কোন কপি পাওয়া যায়নি। এছাড়া সোনারগাঁ বিদ্যাপীঠে অবস্থানকালে শায়খ আবু তাওয়ামা ছাত্রদের উদ্দেশে যে ফিকহ বিষয়ক বক্তৃতা দিতেন, এ বক্তৃতাগুলোর সংকলনগুলো নিয়ে ফার্সি ভাষায় রচিত "নামে-ই-হক" নামে একটি গ্রন্থের অস্তিত্ব পাওয়া যায়। এই বইতে ১৮০টি কবিতা আছে। গ্রন্থটি ১৮৯৫ খ্রিস্টাব্দে বোম্বাই (বর্তমান মুম্বাই) থেকে এবং ১৯১৩ খ্রিস্টাব্দে কানপুর থেকে প্রকাশিত হয়।
আমজাদ জাভেদ
আমজাদ জাভেদ (; জন্ম: ৫ জুলাই ১৯৮০) দুবাই, সংযুক্ত আরব আমিরাত) হলেন একজন এমিরেটি ক্রিকেটার। তিনি একজন অল-রাউন্ডার হিসেবে ডানহাতি ব্যাটিং এবং ডানহাতি মিডিয়াম ফাস্ট বল করে থাকেন। তিনি বর্তমানে সংযুক্ত আরব আমিরাত ক্রিকেট দলের হয়ে এশিয়া কাপ খেলছেন।
জাভেদের একদিনের আন্তর্জাতিক ক্রিকেট ম্যাচে সংযুক্ত আরব আমিরাত দলের হয়ে বাংলাদেশ বিরুদ্ধে অভিষেক ঘটে ২০০৮ সালের এশিয়া কাপে গাদ্দাফি স্টেডিয়ামে। তিনি বল হাতে ২ ওভারে কোন উইকেট লাভ না করলেও ব্যাট হাতে ১টি ছয় এবং ১টি চারের মাধ্যমে ১০ রান করতে সামর্থ্য হন।
২০০৯ সালের বিশ্বকাপ কোয়ালিফায়ার ম্যাচে জাভেদ ১৭টি চার এবং ৮টি ছয়ের সাহায্যে ১১৭ বলে ১৬৪ রান করেন। আর তার এই অসাধারণ নৈপূণ্যর জন্য তার দল ডেনমার্ক দলের বিরুদ্ধে ১১২ রানের বিশাল ব্যাবধানে জয় লাভ করেন।
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য জাভেদ-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ডের বিপক্ষে অনুষ্ঠিত খেলায় সাইমন আনোয়ারকে সাথে নিয়ে বিশ্বকাপের ইতিহাসে ৭ম উইকেট জুটিতে ১০৩-রানের নতুন রেকর্ড গড়েন। ঐ খেলায় সংযুক্ত আরব আমিরাত দল মাত্র ২ উইকেটের ব্যবধানে পরাজিত হয়।
রোহান মুস্তাফা
রোহান মুস্তাফা (); (জন্ম: ৭ অক্টোবর; ১৯৮৮) হলেন একজন সংযুক্ত আরব আমিরাত জাতীয় ক্রিকেট দলের ক্রিকেটার। মুস্তাফা একজন বাহাতি ব্যাটসম্যান এবং ডানহাতি স্লো বোলার হিসেবে খেলছেন।
রোহনের একদিনের আন্তর্জাতিক ক্রিকেট প্রতিযোগীতায় স্কটল্যান্ড দলের বিরুদ্ধে অভিষেক হয়। এর এক মাস পরে তিনি টুয়েন্টি২০ আন্তর্জাতিক ম্যাচে অভিষিক্ত হন নেদারল্যান্ড জাতীয় ক্রিকেক দলের বিরুদ্ধে।
সামীরা রেড্ডি
সামিরা রেড্ডি (জন্ম ১৪ ডিসেম্বর ১৯৮০) একজন ভারতীয় অভিনেত্রী যিনি সাধারণত তেলেগু এবং বলিউড চলচ্চিত্রে অভিনয় করেন। এছাড়া তাকে বাংলা চলচ্চিত্র, তেলেগু চলচ্চিত্র, মালায়ালাম চলচ্চিত্র এবং কন্নড় চলচ্চিত্রে অভিনয় করতে দেখা যায়। এছাড়া তিনি ভারানাম আয়্যিরাম, বেদী এবং ভেত্তাই সহ কিছু তামিল চলচ্চিত্রে অভিনয় করেছেন।
সামিরা ১৪ ডিসেম্বর ১৯৮০ সালে অন্ধ্র প্রদেশের রাজামুন্দ্রিতে জন্মগ্রহণ করেন। তার বাবা চিন্তা পলী (সি.পি.) রেড্ডি, একজন ব্যবসায়ী, তার মা নক্ষত্র রেড্ডি, একজন গৌদ সরস্বত ব্রাহ্মণ, যাকে মাধ্যমে তার কন্যা নিকির নামে পরিচিত, একজন মাইক্রোবায়োলজিস্ট এবং একটি বেসরকারী সংস্থায় কর্মরত। তার দুই বোন, মেঘনা রেড্ডি, একজন প্রাক্তন ভিজে এবং সুপারমডেল, এবং সুষমা রেড্ডি, একজন বলিউড অভিনেত্রী এবং মডেল, উভয়ই তার বড়। তিনি মুম্বাইয়ের মাহিমে অবস্থিত বোম্বে স্কটিশ বিদ্যালয়ে প্রাথমিক এবং স্নাতক সম্পন্ন করেন সিদেনহাম কলেজ থেকে।
সামিরা নিজের সম্পর্কে বলেন, "Tomboy" এবং "the ugly duckling in the family", "I was plump, had glasses and my glam quotient was rather low till I was 19"।
সামিরাকে প্রথম দেখা যায় ১৯৯৬ সালে পঙ্কজ উদাসের গজল "অর আহিস্তা" এর ভিডিওতে, যখন তিনি তার স্নাতক সম্পন্ন করেন। তিনি বলিউড চলচ্চিত্রে সবার নজর কাড়েন মেনে দিল তুজকো দিয়া (২০০২) সিনেমাতে অভিনয়ের মাধ্যমে। ২০০৪ সালে তিনি মসাফির সিনেমায় অভিনয় করেন।
রেড্ডিকে তামিল চলচ্চিত্রে দেখা যায় গৌতম মেমন পরিচালিত ভারানাম আয়্যিরাম সিনেমায়, সুরিয়া শিবকুমারের বিপরীতে। ব্লকবাস্টার হিট হয়। রেড্ডির আত্মবিশ্বাসী অভিনয়ের ফলে তিনি সমালোচকদের কাছে প্রসংশিত হন।
তিনি গৌতম মেননের দুইটি সিনেমা ইয়োহান আধ্যায়্যাম এবং ধ্রুব নাটচাথিরাম তে অভিনয়ের জন্যে চুক্তিবদ্ধ হন, কিন্তু সিনেমা দুইটি শেষ পর্যন্ত ছেড়ে দেন।
রেড্ডি ২০১২ সালে অনুষ্ঠিত মিস শ্রীলঙ্কা অনলাইন প্রতিযোগিতার বিচারক হিসেবে কাজ করেন।
রেড্ডি আমেরিকান টক শো কুইন অপরাহ উইনফ্রের অনেক বড় ভক্ত। তিনি পরমেশ্বর গোদরেজ কর্তৃক আয়োজিত অপরাহ উইনফ্রের সম্মানে স্বাগত অনুষ্ঠানে তিনি তার সাথে দেখা করেন। একজন টেলিভিশন তারকা হিসেবে তিনি সামিরা শাড়ি পড়া দেখে অনুপ্রাণিত হন, সামিরা তাকে ভারত থেকে যাওয়ার পূর্বে একই শাড়ি উপহার দেন। সামিরা ২০১৪ সালের ২১ জানুয়ারি অক্ষয় ভাদ্রেকে বিয়ে করেন। তাদের বিয়ের অনুষ্ঠান মহারাষ্ট্রের ঐতিহ্য ও সংস্কৃতিতে সম্পন্ন হয়।
পারডু বিশ্ববিদ্যালয়
পারডু বিশ্ববিদ্যালয় ইন্ডিয়ানা অঙ্গরাজ্যের একটি বিশ্ববিদ্যালয়। ১৮৬৯ সালের ৬ মে এটি প্রতিষ্ঠিত হয়।
নাসির আজিজ
নাসির আজিজ (; জন্ম: ১৬ জুন; ১৯৮৬) হলেন একজন সংযুক্ত আরব আমিরাত ক্রিকেট দলের প্রথম-শ্রেণীর ক্রিকেটার। তিনি একজন ডানহাতি ব্যাটসম্যান এবং অফ ব্রেক বোলার হিসেবে খেলে থাকেন। সম্প্রতি তিনি ২০১৪ আইসিসি বিশ্ব টুয়েন্টি২০ ক্রিকেট প্রতিযোগিতায় সংযুক্ত আরব আমিরাত জাতীয় ক্রিকেট দল অন্যতম একজন খেলোয়াড়ের তালিকায় রয়েছেন।
নাসির ২০১৩ সালের ১ আগষ্ট কানাডা জাতীয় ক্রিকেট দলের বিরুদ্ধে প্রথম শ্রেণীর ক্রিকেটে আত্মপ্রকাশ করেন। এছাড়াও এর আগে তিনি লিস্ট এ ক্রিকেটে বারমুদা দলের বিরুদ্ধে অভিষিক্ত হয়েছিলেন।
টম কুপার
টম লেক্সলে উইলিয়াম কুপার (জন্ম: ২৬ নভেম্বর, ১৯৮৬) অস্ট্রেলিয়ায় জন্মগ্রহণকারী নেদারল্যান্ডসের ক্রিকেটার। নেদারল্যান্ডস ক্রিকেট দলের অন্যতম ব্যাটসম্যান কুপার মূলতঃ মাঝারি সারির ব্যাটসম্যান হিসেবে পরিচিত। তিনি কুপস ডাকনামে পরিচিত। ডানহাতে ব্যাটিংয়ের পাশাপাশি ডানহাতে অফ-স্পিন বোলিং করে থাকেন। এছাড়াও তিনি সাউথ অস্ট্রেলিয়ান রেডব্যাকস দলের হয়ে খেলছেন। অস্ট্রেলিয়া অনূর্ধ্ব-১৯ ক্রিকেট দলেরও প্রতিনিধিত্ব করছেন টম কুপার।
শেফিল্ড শীল্ডে দক্ষিণ অস্ট্রেলিয়ার পক্ষ হয়ে সর্বপ্রথম খেলতে নামেন। অ্যাডিলেড ওভালে অনুষ্ঠিত খেলায় পশ্চিম অস্ট্রেলিয়ার বিপক্ষে একমাত্র ইনিংসে তিনি মাত্র ১০ রান সংগ্রহ করেছিলেন। এরপর তার একদিনের খেলায় অভিষেক ঘটে দক্ষিণ অস্ট্রেলিয়ার পক্ষে পশ্চিম অস্ট্রেলিয়ার বিপক্ষে। অ্যাডিলেড ওভালে অনুষ্ঠিত ফোর্ড র‌্যাঞ্জার কাপে তিনি ৬৭ খেলায় ৫৩ রান সংগ্রহ করেন। চতুর্থ একদিনের খেলায় নিউ সাউথ ওয়েলস ক্লাবের বিপক্ষে ১০৮ বলে করা ১০১ রানের চমকপ্রদ সেঞ্চুরি করেন। ডাচ নিউ গায়ানায় কুপারের মায়ের জন্ম। তাই তিনি নেদারল্যান্ডস ক্রিকেট দলে খেলার জন্য যোগ্যতা অর্জন করেছিলেন।
ইংল্যান্ডে অনুষ্ঠিত ২০১০ সালে ক্লাইডেসডেল ব্যাংক ৪০ প্রতিযোগিতায় নেদারল্যান্ডসের পক্ষে একদিনের আন্তর্জাতিকে তার অভিষেক ঘটে। রটেরড্যামে অনুষ্ঠিত খেলায় স্কটল্যান্ড দলের বিপক্ষে তার অপরাজিত ৮০ রানর কল্যাণে নেদারল্যান্ডস দল ৬ উইকেটে জয়লাভ করেছিল। প্রথম ক্রিকেটার হিসেবে তিনি তার প্রথম তিনটি একদিনের আন্তর্জাতিকে পরপর অর্ধ-শতক করেন। পরের খেলায় তিনি স্কটল্যান্ডের বিপক্ষে ৮৭ ও কেনিয়ার বিপক্ষে ৬৭ রান সংগ্রহ করেন। কিন্তু কানাডার বিপক্ষে ৩৯ রান করায় অল্পের জন্য ধারাবাহিকভাবে চার অর্ধ-শতক করার গৌরব থেকে বঞ্চিত হন। এরপর তিনি ২০১০/১১ মৌসুমে দক্ষিণ অস্ট্রেলিয়ার পক্ষে খেলার জন্য চুক্তিতে আবদ্ধ হন।
অমিত হাসান
অমিত হাসান (জন্ম: ৯ সেপ্টেম্বর ১৯৬৮) একজন জনপ্রিয় বাংলাদেশী অভিনেতা ও প্রযোজক। ১৯৯০ সালে ছটকু আহমেদ পরিচালিত "চেতনা" ছবিতে অভিনয়ের মধ্যদিয়ে চলচ্চিত্রে তার অভিষেক ঘটে। একক নায়ক হিসেবে মনোয়ার খোকনের "জ্যোতি" ছবি দিয়ে শুরু হয় তার সফলতা। ২০১২ সালে "ভালোবাসার রঙ" ছবির মাধ্যমে তিনি খলনায়ক চরিত্রে অভিনয় শুরু করেন।
তিনি ২০১৫ সাল থেকে ২০১৬ সাল পর্যন্ত বাংলাদেশ চলচ্চিত্র শিল্পী সমিতির সাধারণ সম্পাদকের দায়িত্ব পালন করেন। ২০১৭ সালে পুনরায় নির্বাচন করেন কিন্তু মিশা-জায়েদ পরিষদের কাছে হেরে যান।
হাসান ১৯৬৮ সালের ৯ সেপ্টেম্বর টাঙ্গাইল জেলার মির্জাপুর থানার অন্তর্গত বানিয়ারা গ্রামে জন্মগ্রহণ করেন। তার প্রকৃত নাম খন্দকার সাইফুর রহমান। তার মায়ের নাম মালিহা রহমান। কলেজে পড়াকালীন তার এক বান্ধবী তার 'অমিত হাসান' নাম দেন।
১৯৮৬ সালে 'নতুন মুখের সন্ধানে' প্রতিযোগিতার মাধ্যমে তিনি বাংলাদেশের চলচ্চিত্রে সম্পৃক্ত হন। ১৯৯০ সালে মুক্তি পায় তার অভিনীত প্রথম চলচ্চিত্র "চেতনা"। ছবিটি পরিচালনা করেন ছটকু আহমেদ। একক নায়ক হিসেবে তিনি প্রথম অভিনয় করেন মনোয়ার খোকনের "জ্যোতি" চলচ্চিত্রে। এই দশকে তিনি শেষ ঠিকানা, জিদ্দী, আবিদ হাসান বাদলের "বিদ্রোহী প্রেমিক" (১৯৯৬) ও "তুমি শুধু তুমি" (১৯৯৭), রাজ্জাকের "বাবা কেন চাকর" (১৯৯৭), শিল্পী চক্রবর্তীর "রঙিন উজান ভাটি" (১৯৯৭), মোতালেব হোসেনের "ভালবাসার ঘর" (১৯৯৮) চলচ্চিত্রে অভিনয় করেন।
২০০৮ সালে হাসান প্রযোজকের খাতায় নাম লেখান এবং টেলিভিউ নামে একটি প্রযোজনা সংস্থা চালু করেন। এই সংস্থা থেকে প্রযোজিত প্রথম চলচ্চিত্র "কে আপন কে পর"। শাহীন-সুমন পরিচালিত চলচ্চিত্রটি ২০১১ সালে মুক্তি পায়। এতে তিনি নিজেই প্রধান চরিত্রে অভিনয় করেন এবং তার বিপরীতে ছিলেন অপু বিশ্বাস। এছাড়া ছবিতে আরও অভিনয় করেন আলমগীর, ববিতা, মিজু আহমেদ, মিশা সওদাগর প্রমুখ। আলমগীর ও ববিতা এই ছবিতে অভিনয়ের জন্য শ্রেষ্ঠ পার্শ্ব অভিনেতা ও অভিনেত্রী বিভাগে জাতীয় চলচ্চিত্র পুরস্কার লাভ করেন।
২০১২ সালে তিনি শাহীন-সুমন পরিচালিত "ভালোবাসার রঙ" ছবিতে প্রথমবারের মত খল চরিত্রে অভিনয় করেন। এই ছবিতে তুফান চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে বাচসাস পুরস্কার লাভ করেন। ২০১৫ সালের ঈদুল ফিতরে মুক্তি পায় তার অভিনীত ওয়াজেদ আলী সুমনের "রক্ত" ও শামীম আহমেদ রনির "বসগিরি"। ২০১৬ সালের শুরুতে মুক্তি পায় শফিক আচার্য্য পরিচালিত ভৌতিক চলচ্চিত্র "মায়াবিনী"। এতে তিনি মায়া চরিত্রে অভিনয় করেন। এই বছর ঈদুল ফিতরে মুক্তি পায় তার অভিনীত "নবাব", "বস ২" ও "রাজনীতি"। বাবা যাদব পরিচালিত "বস ২" ছবিতে তাকে প্রথম কলকাতার অভিনেতা জিতের সাথে অভিনয় করতে দেখা যায়। এই ছবিতে তিনি বাংলাদেশী ব্যবসায়ী প্রিন্স শাহনেওয়াজ চরিত্রে অভিনয় করেন।
চলচ্চিত্রে ফেলুদা
ফেলুদা ভারতীয় উপমহাদেশের একটি জনপ্রিয় চরিত্র। সত্যজিৎ রায় রচিত এই কাহিনীর উপর ভিত্তি করে ভারতে চলচ্চিত্র বা ধারাবাহিক নির্মিত হয়। গোয়েন্দা কাহিনীর উপ ভিত্তি করে নির্মিত এই সব চলচ্চিত্র ও ধারাবাহিকের তালিকা নিচে উল্লেখিত হলঃ
২০১০ সালে ডিকিউই প্রোডাকশনস "ফেলুদা:দ্য কাঠমান্ডু কেপার" নামের এক অ্যানিমেশন চলচ্চিত্র তৈরি করেন। এই সকল প্রকার স্বত্ত্ব ডিজনি চ্যানেল ভারতের কাছে রয়েছে। অক্টোবরেই এর প্রিমিয়ার হয় এবং প্রায়শই টেলিভিশনে এর প্রচার হয়।
কামরান শাহজাদ
কামরান শাহজাদ (); (জন্ম: ১৫ এপ্রিল; ১৯৮৪) হলেন একজন সংযুক্ত আরব আমিরাত দলের ক্রিকেটার। তিনি একজন ডানহাতি ব্যাটসম্যান এবং ডানহাতি মিডিয়াম ফাস্ট বোলার হিসেবে ভূমিকা পালন করে থাকেন। তবে তিনি হলেন মূলত একজন বোলার। বাংলাদেশে অনুষ্ঠিত ২০১৪ আইসিসি বিশ্ব টুয়েন্টি২০ ক্রিকেট প্রতিযোগীতার সংযুক্ত আরব আমিরাত জাতীয় ক্রিকেট দল এর জন্য খেলোয়াড়ের তালিকায় ছিলেন।
কামরান শাহজাদ লিস্ট এ ক্রিকেটে ২০০১-০২ সিজনের সময়ে গুজরানওয়ালা দলের হয়ে অভিষেক ঘটে।
সেবা-পর্যায়ের চুক্তি
সেবা-পর্যায়ের চুক্তি (ইংরেজিতেঃ Service-level agreement; সংক্ষেপে SLA) হচ্ছে একটি সেবা চুক্তির অংশ যেখানে সেবাকে আনুষ্ঠানিকভাবে সংজ্ঞায়িত করা হয়ে থাকে। বাস্তব ক্ষেত্রে, এসএলএ শব্দটিকে সাধারনত ডেলিভারি বা সমর্পণ (সেবার বা কার্য সম্পাদনের) সময় হিসেবে ব্যবহার করা হয়ে থাকে। উদাহরন হিসেবে বলা যেতে পারে যে, কোন ইন্টারনেট সেবাদানকারী সংস্থা (আইএসপি) বা টেলিফোন কোম্পানি কোন ক্রেতা বা ভোক্তার সাথে চুক্তিবদ্ধ হওয়ার সময় তাদের চুক্তির পর্যায় বা লেভেল সংজ্ঞায়িত করা জন্য চুক্তির বিষয়বস্তুর আওতায় সেবা-পর্যায়ের চুক্তিকে তারা সাধারন একটি বিষয় হিসেবে গন্য করবে। এইক্ষেত্রে সেবা-পর্যায়ের চুক্তির প্রযুক্তিগত সংজ্ঞা রয়েছে, যাকে ব্যর্থতাসমূহের মধ্যবর্তী সময়ের গড়, মেরামতের সময়ের গড় অথবা পুনঃপ্রাপ্তির সময়ের গড় হিসেবে আখ্যায়িত করা হয়। একটি সেবা-পর্যায়ের চুক্তিতে সাধারনত নিম্নলিখিত বিষয়বস্তু অন্তর্ভুক্ত থাকে -
মধুমতি (দ্ব্যর্থতা নিরসন)
মধুমতি বাংলাদেশের একটি নদী।
মধুমতি এছাড়াও উল্লেখ করতে পারে:
হারানো ধনসম্পদের তালিকা
এটি বর্তমানে হারিয়ে যাওয়া উল্লেখযোগ্য ধনসম্পদের একটি অসম্পূর্ণ তালিকা।
আইসিসি রেফারিদের সেরা তালিকা
এমিরেটস আইসিসি রেফারিদের সেরা তালিকায় সাবেক আন্তর্জাতিক ক্রিকেট খেলোয়াড়দেরকে অন্তর্ভূক্ত করা হয়। এ তালিকাটি আন্তর্জাতিক ক্রিকেট কাউন্সিল কর্তৃপক্ষ কর্তৃক নিয়ন্ত্রিত ও পরিচালিত হয়ে থাকে। এ ব্যবস্থায় প্রতিটি টেস্ট, একদিনের আন্তর্জাতিক ও টুয়েন্টি২০ আন্তর্জাতিক ক্রিকেট খেলায় ম্যাচ রেফারিকে খেলা পরিচালনার যাবতীয় দায়িত্বভার প্রদান করা হয়। এরফলে তিনি যাবতীয় আন্তর্জাতিক ক্রিকেট খেলায় নিয়ন্ত্রণভার গ্রহণ করেন ও আইসিসি প্রতিনিধি হিসেবে মাঠে প্রয়োজনীয় ভূমিকা নেন। আইসিসি কোড অব কন্ডাক্ট অনুযায়ী প্রয়োজনে জরিমানা ধার্য করেন। সাবেক আন্তর্জাতিক ক্রিকেটারদের নিযুক্তির ফলে তারা সঠিকমাত্রায় জরিমানা করে থাকেন। এছাড়াও তাঁরা আইসিসি কর্তৃক মনোনীত আম্পায়ারদের খেলা পরিচালনার বিষয়াদি পর্যালোচনাপূর্বক প্রতিটি খেলা শেষে আম্পায়ারদের বিষয়ে প্রতিবেদন দাখিল করেন।
১৯ মার্চ, ২০১৪ তারিখ পর্যন্ত আইসিসি সেরা রেফারিদের তালিকায় নিম্নবর্ণিত সাবেক খেলোয়াড়দেরকে অন্তর্ভূক্ত করা হয়েছে:
নিম্নবর্ণিত সাবেক খেলোয়াড়গণ ২০০২ সালে নব-প্রবর্তিত সেরা তালিকায় অন্তর্ভূক্ত হয়েছিলেন। পরবর্তীতে তাঁরা অবসর গ্রহণ করেন:
দক্ষিণ আফ্রিকান ম্যাচ রেফারি মাইক প্রোক্টর কর্তৃক ড্যারেল হেয়ার ও বিলি ডকট্রোভের খেলা চালিয়ে যেতে ব্যর্থ হওয়ায় ব্যাপক সমালোচিত হন। এরফলে বল টেম্পারিংয়ের অযুহাতে পাকিস্তান দল ফিল্ডিং করতে অস্বীকৃতি জানায় ও পরবর্তীতে ইংল্যান্ড ক্রিকেট দলকে বিজয়ী হিসেবে ঘোষণা করা হয়েছিল।
২০০৭ সালের ক্রিকেট বিশ্বকাপে আম্পায়ার স্টিভ বাকনার, আলীম দার, রুডি কোয়ের্তজেন এবং বিলি বাউডেনসহ জেফ ক্রো অভিযুক্ত হয়েছিলেন। আইসিসি’র খেলার অবস্থা অনুযায়ী ডাকওয়ার্থ-লুইস পদ্ধতিতে ফলাফল আসা স্বত্ত্বেও ক্রো বেশ কয়েকটি ওভারের খেলা চালিয়েছিলেন। অস্ট্রেলিয়া ও শ্রীলঙ্কার মধ্যকার খেলায় প্রায় অন্ধকার ঘনিয়ে আসায় তারা খেলা থেকে চলে আসতে চাইছিলেন ও পরদিন খেলতে আগ্রহী ছিলেন। খেলার পর উভয় দলের কাছেই নিজ দোষ স্বীকার করেছিলেন তিনি।
১৯ মার্চ, ২০১৪ তারিখ পর্যন্ত সর্বাধিকসংখ্যক টেস্ট খেলা পরিচালনাকারী রেফারিদের তালিকা নিম্নরূপ:
১৯ মার্চ, ২০১৪ তারিখ পর্যন্ত সর্বাধিকসংখ্যক একদিনের আন্তর্জাতিক ক্রিকেট খেলা পরিচালনাকারী রেফারিদের তালিকা নিম্নরূপ:
১৯ মার্চ, ২০১৪ তারিখ পর্যন্ত সর্বাধিকসংখ্যক টুয়েন্টি২০ আন্তর্জাতিক ক্রিকেট খেলা পরিচালনাকারী রেফারিদের তালিকা নিম্নরূপ:
ভালদারোর প্রেমিকেরা
তথাকথিত ভালদারোর প্রেমিকেরা, (), হচ্ছে ৬০০০ বছর পূর্বের দুটো মানব-মানবীর কঙ্কাল, যেগুলো ইতালির মান্তোভার নিকটে এস. গিওর্গিও নামক জায়গা থেকে প্রত্নতত্ত্ববিদগণ ২০০৭ সালে উদ্ধার করেন। কঙ্কাল দুটি মনে হয় মারা গেছে অথবা পরস্পরকে জড়িয়ে ধরে মুখোমুখি হয়ে আছে; ফলে একটি প্রেম জড়াজড়ি’র ইঙ্গিতবহ।
প্রত্নতত্ত্ববিদ এলেনা মারিয়া মেনোত্তি খননকার্যটি পরিচালনা করেন। বিজ্ঞানিরা বিশ্বাস করেন যে নারী ও পুরুষ জুটিদ্বয় ২০ বছরের বেশি বয়স্ক ছিলেন না এবং আনুমানিক ৫’২” উচ্চতার ছিলেন। তাদেরকে অক্ষত মাটি থেকে সরানো হয়েছিল এবং কোমোর মুসেই সিভিসিতে বিশ্লেষণের জন্য নিয়ে যাওয়া হয়েছিল।
কঙ্কালগুলো সংক্ষিপ্তভাবে প্রকাশ্যে প্রথমবারের মতো সেপ্টেম্বর ২০১১-তে মান্তুয়ার প্রত্নতাত্ত্বিক যাদুঘরের প্রবেশদ্বারে প্রদর্শিত হয়। "মান্তুয়ার প্রেমীরা" ছিলো প্রাচীন দম্পতি যাদের জন্য একটি স্থায়ী আবাস প্রয়োজন ছিলো এবং সমিতির প্রচেষ্টা সফল হয়।
উইলিয়াম রালফ ব্রডি
উইলিয়াম রালফ ব্রডি একজন মার্কিন রেডিওলজিস্ট এবং অ্যাকাডেমিক প্রশাসক। তিনি সল্ক ইন্সটিটিউটের প্রেসিডেন্ট এবং জনস হপকিন্স বিশ্ববিদ্যালয় এর সাবেক প্রেসিডেন্ট। তিনি ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে বিএস এবং এমএস ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে তড়িৎ প্রকৌশলে এমডি এবং পিএইচডি ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, সান ফ্রান্সিস্কোতে ১৯৭৭ সালে ডায়াগনস্টিক রেডিওলজিতে রেসিডেন্সি সম্পন্ন করেন। তিনি ১৯৭৭ থেকে ১৯৮৬ সাল পর্যন্ত স্ট্যানফোর্ড বিশ্ববিদ্যালয় এ শিক্ষকতা করেন। তিনি ২০০৩ সালে আমেরিকান অ্যাকাডেমি অব আর্টস অ্যান্ড সায়েন্স এর ফেলো নির্বাচিত হন।
অরিত্র দত্ত বণিক
অরিত্র দত্ত বণিক একজন বাংলা চলচ্চিত্র অভিনেতা যিনি ২০০৩ সাল থেকে বেশ কিছু সিনেমায় অভিনয় করে আসছেন। তার অভিষেক ঘটে তিথির অতিথি মেগাসিরিয়ালের অভিনয়ের মাধ্যমে, যা ২০০৩ থেকে ২০০৯ পর্যন্ত ইটিভি বাংলায় প্রচারিত হয়। তিনি দর্শকদের নজর কাড়েন মিঠুন চক্রবর্তীর নৃত্য প্রতিযোগিতা অনুষ্ঠান ড্যান্স বাংলা ড্যান্স জুনিয়র (২০০৭) এ তাথৈ দেবের সাথে উপস্থাপনার মাধ্যমে। তারপর থেকে, তাকে অসংখ্য বাংলা সিনেমায় দেখা যায়।
অরিত্রের অভিষেক ঘটে তিথির অতিথি মেগাসিরিয়ালের অভিনয়ের মাধ্যমে, যা ২০০৩ থেকে ২০০৯ পর্যন্ত ইটিভি বাংলায় প্রচারিত হয়। তিনি পরিচিতি অর্জন করেন মিঠুন চক্রবর্তীর নৃত্য প্রতিযোগিতা অনুষ্ঠান ড্যান্স বাংলা ড্যান্স জুনিয়র (২০০৭) এ তাথৈ দেবের সাথে উপস্থাপনার মাধ্যমে। এরপর, তিনি ২০০৮ সালের চিরদিনি তুমি যে আমার সিনেমায় প্রিয়াঙ্কা সরকার এবং রাহুল বন্ধোপাধ্যায়ের সাথে অভিনয়ের সুযোগ পান। এটি তার প্রথম রুপালী পর্দার অভিনয়। তারপর থেকে, তিনি বহু বাংলা চলচ্চিত্রে অভিনয় করেছেন। এছাড়া তিনি অনেক টেলিভিশন ধারাবাহিক এবং প্রতিযোগিতায় অংশ নেন।
অরিত্র ২০০৮ সাল থেকে নিম্নের বাংলা সিনেমাসমূহে অভিনয় করেছে 
অরিত্র প্লেব্যাক সঙ্গীতশিল্পী হিসেবেও কাজ করেছেন, ২০১১ সালে হ্যালো মেমসাহেব সিনেমায়। এই গানগুলো গীতিকার সুরজিৎ চট্টোপাধ্যায়।
জল্লাদখানা বধ্যভূমি
জল্লাদখানা বধ্যভূমি বা পাম্পহাউজ বধ্যভূমি ঢাকার মিরপুর-১০ নম্বরে অবস্থিত বাংলাদেশের অন্যতম একটি বধ্যভূমি। ১৯৭১ সালে বাংলাদেশের স্বাধীনতা যুদ্ধ চলাকালীন পাকিস্তানি বাহিনী কর্তৃক নীরিহ বাঙালিদের নির্যতনের পর এখানেই গণকবর দেওয়া হয়েছিল। এটি বাংলাদেশের সবচেয়ে বড় বধ্যভূমিগুলোর একটি।
স্বাধীনতা যুদ্ধের সময় মিরপুরের বিহারী অধ্যুষিত এলাকাগুলো সাধারণত বধ্যভূমিতে পরিণত হয়েছিল। ১৯৯৮ সালে তৎকালীন সরকার দেশের বধ্যভূমিগুলো চিহ্নিতকরণ ও সংস্কারের প্রকল্প গ্রহণ করে এবং ১৯৯৯ সালের ১৫ই নভেম্বর বাংলাদেশ সেনাবাহিনী-এর ৪৬ স্বতন্ত্র পদাতিক ব্রিগেড এর সহযোগিতায় মিরপুরের দুটি জায়গায় খননকাজ চালায় মুক্তিযুদ্ধ যাদুঘর ও দুটি বধ্যভূমি আবিষ্কার করে। এরপর এ দুটিসহ পুরো মিরপুরে মোট চারটি বধ্যভূমি চিহ্নিত করা হয়। কথিত রয়েছে, ১৯৭১ সালের স্বাধীনতা যুদ্ধের সময় স্বাধীনতাপ্রিয় বাঙ্গালিদের, পাকিস্থানি হানাদার বাহিনী ও তাদের এদেশীয় দোসর বিহারি, রাজাকার, আলবদর, আল-শামস ,তাদের ট্রেনিং প্রাপ্ত জল্লাদ দিয়ে নিষ্ঠুর ভাবে জবাই করে বড় বড় সেফটি ট্যাঙ্কির ভিতরে ফেলে রাখত।
এ বধ্যভূমি থেকে ৭০টি মাথার খুলি, ৫৩৯২টি অস্থিখণ্ড, মেয়েদের শাড়ি, ফ্রক, ওড়না, অলংকার, জুতা, তসবিসহ শহীদদের ব্যবহার্য নানা জিনিসপত্র উদ্ধার করা হয়েছিল। ২০০৮ সালে তৎকালীন সরকার পুনরায় জল্লাদখানা কর্মসূচি শুরু করে এবং স্থপতি ও কবি রবিউল হুসাইন এর সার্বিক পরিকল্পনায় মুক্তিযুদ্ধ জাদুঘর এর প্রচেষ্টায় তৈরি করা হয় জল্লাদখানা বধ্যভূমি স্মৃতিপীঠ। এর পূর্বপাশে রয়েছে টেরাকোটা ইট ও লোহার সমন্বয়ে তৈরি শিল্পী রফিকুন নবী ও মুনিরুজ্জামান এর যুগ্মভাবে করা একটি ভাস্কর্য “জীবন অবিনশ্বর”। ২০০৭ সালের ২১ জুন এই স্থাপনাটির দ্বার উন্মোচন করা হয়।
তেরেসা ক্লারামুন্ট ক্রিয়াস
তেরেসা ক্লারামুন্ট (১৮৬২–১৯৩২) একজন কাতালান স্প্যানিশ নৈরাজ্যবাদী ছিলেন।
তিনি একজন টেক্সটাইল কর্মকর্তা ছিলেন এবং সাবাদেলে ফার্নানান্দো তারিদা দ্য মারমোল কর্তৃক প্ররোচিত হয়ে একটি নৈরাজ্যবাদী দল গড়ে তোলেন। এই দলটি ১৮৮৩ সালে সাত সপ্তাহব্যাপী একটি হরতালে অংশগ্রহণ করেন যেখানে তারা একদিনে দশ ঘণ্টা কাজের দাবি জানায়। অক্টোবর, ১৮৮৪ সালে সাবাদেলের নৈরাজ্য-সংগ্রহকারীর বৈকল্পিক কর্মশাখা ("Secció Vària de Treballadores Anarco-col·lectivistes de Sabadell") গড়ে তোলার অন্যতম প্রতিষ্ঠাতা ছিলেন।
১৮৯২ সালে অ্যাঞ্জেলা লোপেজ দ্য আয়ালা ও এমালিয়া ডোমিঙ্গোর সাথে তিনি প্রথম স্প্যানিশ নারীবাদি সমাজ, "বার্সেলোনা নারীশাসিত সমাজ"-এর ("Sociedad Autónoma de Mujeres de Barcelona") প্রচার করেন।
১৮৯৩ সালে বার্সেলোনার গ্রান থিয়েটার দেল লিচেউ-এ বোমা বিস্ফোরনের অভিযোগে তাঁকে গ্রেপ্তার করে হয়। এরপর আবারো ১৮৯৬ সালে মন্টেজুঁয়েতে দমনাত্মক পন্থা গ্রহণের অভিযোগে তাঁকে গ্রেপ্তার করা হয়। শেষের অভিযোগে তাঁকে নৃশংসভাবে মারা হয় এবং এই ঘটনা তাঁর সারা জীবনেই একটি চিহ্ন রাখে। যদিও তিনি কোন অপরাধেরই অপরাধী ছিলেন না, তাঁকে ১৮৯৮ সাল পর্যন্ত ইংল্যান্ডে আটক করে রাখা হয়। তিনি "এল প্রোডাক্টর" (প্রযোজক) (১৯০১) ম্যাগাজিনের প্রতিষ্ঠা করেন এবং সক্রিয়ভাবে বিংশ শতাব্দির সামাজিক দাবির সাথে যুক্ত ছিলেন। তিনি "লা ট্রামুন্টানা" ও "লা রেভিস্তা ব্লান্সা" ম্যাগাজিনে অবদান রাখেন এবং ১৯০৭-০৮ সালে "এল রেবিল্ডা" পত্রিকা পরিচালনা করেন।
ফেব্রুয়ারি ১৯০২ সালে তিনি ধাতব খাতের হরতালকারীদের সাথে র‍্যালিতে যোগ দেন এবং আগস্ট, ১৯০৯ সালে "কাতালোনীয়র শোকাবহ সপ্তাহ"র পর তাঁকে আবারও গ্রেপ্তার করা হয়। এবারে তাঁকে যারাগোজায় আটক করা হয় যেখানে ১৯১১ সালে তিনি স্থানীয় ইউনিয়নকে সিএনটিকে আরো সুসংগঠিত করে তুলতে সহায়তা করেন। ১৯১১ সালের সাধারণ হরতাল তাঁকে নতুন জেল এনে দেয়। তিনি অত্যন্ত অসুস্থ এবং শুধুমাত্র খাট-চেয়ারেই সীমাবদ্ধ থাকার পরেও পুলিশ ৪ই জুন, ১৯২৩ সালে কার্ডিনাল জুয়ান সোলেদেবিলা ওয়াই রোমেরোর উপর জারাগোজায় যে হামলা হয় তার পর তাঁর ঘরকে তল্লাশি চালায় এই অভিযোগে, যে তিনি ঐ ঘটনার সাথে যুক্ত ছিলেন। ১৯২৪ সালে তিনি বার্সেলোনায় ফিরে আসলেও প্যারালাইজড থাকেন এবং সবরকম সামাজিক কর্মসূচী থেকে দূরে থাকেন।
ইরফান আহমেদ
ইরফান আহমেদ (); (জন্ম: ২৭ ফেব্রুয়ারি ১৯৮৯) হলেন একজন পাকিস্তানী বংশোদ্ভূত আন্তর্জাতিক ক্রিকেটার যিনি এখনও পর্যন্ত হংকং জাতীয় ক্রিকেট দল-এর হয়ে ২টি একদিনের আন্তর্জাতিক ম্যাচ খেলেছেন। তিনি একজন ডানহাতি ব্যাটসম্যান এবং ডানহাতি ফাস্ট মিডিয়াম বোলার হিসাবে ভূমিকা পালন করছেন।
ইরফানের ওডিআই ক্রিকেট প্রতিযোগিতায় পাকিস্তান দলের বিরুদ্ধে ২৪ জুন ২০০৮ সালে অভিষেক হয়। তবে তিনি অভিষেক ম্যাচে ০ রানে আউট হলেও তার দ্বিতীয় ও সর্বশেষ ম্যাচে ২৫ রান করেন।
খুশবন্ত সিং
খুশবন্ত সিংহ ভারতের বিখ্যাত রম্যলেখক ও সাংবাদিকদের একজন। ১৯১৫ সালের ২ ফেব্রুয়ারি তিনি অবিভক্ত ভারতের পাঞ্চাবের হাদালিতে জন্ম গ্রহণ করেন। ১৯৪৭ সালে ভারত বিভক্তির পর অঞ্চলটি পাকিস্তানের অধীনে চলে যায়।
তিনি সংবাদপত্র যোজনা’র প্রতিষ্ঠাতা সম্পাদক। এছাড়াও ভারতের ‘দ্য ন্যাশনাল হেরাল্ড’ ও ‘দ্য হিন্দুস্তান টাইমস’ও সম্পাদনা করেছেন। ১৯৮০ থেকে ১৯৮৬ সাল পর্যন্ত তিনি ভারতের লোকসভার সদস্য ছিলেন।
তাঁর লেখা জনপ্রিয় বইগুলোর মধ্যে অন্যতম "ট্রেন টু পাকিস্তান", "আই শ্যাল নট হিয়ার দ্য নাইটিঙ্গেল" এবং "দিল্লি"। খুশবন্ত ৯৫ বছর বয়সে ‘দ্য সানসেট ক্লাব’ উপন্যাস লেখেন। এছাড়াও তাঁর ননফিকশন দুইখণ্ডের রচনা, ‘অ্যা হিস্টরি অব দ্য শিখস’ ছাড়াও অনুবাদ, সাম্প্রতিক ঘটনাবলী নিয়ে লেখা, উর্দু কবিতা সব মিলিয়ে তাঁর লেখার পরিমাণ অনেক। ২০০২ সালে পেঙ্গুইন থেকে তার আত্মজীবনী ‘ট্রুথ, লাভ অ্যান্ড এ লিটল ম্যালিস’ প্রকাশিত হয়।
১৯৭৪ সালে খুশবন্ত ভারতের তৃতীয় সর্বোচ্চ রাষ্ট্রীয় বেসামরিক পদক পদ্মভূষণ অর্জন করেন। কিন্তু অমৃতসরের স্বর্ণ মন্দিরে ভারতীয় সেনাবাহিনীর অভিযানের প্রতিবাদে ১৯৮৪ সালে তিনি পদ্মভুষণ ফিরিয়ে দেন।
২০০৭ সালে তিনি দেশটির দ্বিতীয় সর্বোচ্চ রাষ্ট্রীয় বেসামরিক পদক পদ্মবিভূষণে সম্মানিত হন।
রোসা সেনসাত
তিনি শিক্ষার উপরে পড়াশোনা করেন বার্সেলোনা এবং মাদ্রিদ-এর "কেন্দ্রীয় শিক্ষানীতি বিদ্যালয়"-এ ("Escuela Central de Magisterio")। এরপর তিনি জেনেভার ইনস্টিটিউট রোঁসে এবং অন্যান্য ইউরোপীয় বিদ্যালয়ে পড়াশোনা করেন যেখানে তিনি শিক্ষার বিভিন্ন ধারা সম্পর্কে জানেন।
১৯০০ সালে তিনি পাবলিক পরীক্ষায় পাস করেন এবং এর ফলে তিনি আলাকান্ট-এ প্রধান শিক্ষিকা হন। ১৯০৩ সালে তিনি ডেভিড ফেরেরকে বিয়ে করেন এবং এই দম্পতি বার্সেলোনায় দিরে আসে। এর একবছরের মাথায় তাঁদের প্রথম কণ্যা অ্যাঞ্জেলস ফেরের আই সেনসাত জন্মগ্রহণ করেন।
রোসা নতুন শিক্ষার ধারা প্রচার করেন এবং ১৯১৪ সালে তিনি বার্সেলোনার "এসকোলা দ্য বস্ক" ( "Escola de Bosc")-এর মেয়েদের শাখার প্রথম পরিচালক হন। ১৯২১ সালে তাঁকে বার্সেলোনার ১৯০৯ সালে ফ্রান্সিসকা বোনেম্যাঁসন কর্তৃক প্রতিষ্ঠিত "ইনস্টিটিউট দ্য কালচারা আই বাইবলিওটেকা পপুলার দ্য লাঁ দোনা" প্রতিষ্ঠানটির জন্য শিক্ষানীতি প্রবর্তন করার জন্য বলা হয়। এই প্রতিষ্ঠানটি ইউরোপের প্রথম বিশেষ করে নারীদের সংস্কৃতি ও কর্মজীবনের উপর দৃষ্টি রাখা প্রতিষ্ঠান।এই সময়ে রোসা সেনসাত "ম্যানকোমিউনেট দ্য কাতালুনিয়া"র শিক্ষামূলক অনুষ্ঠান, "ইনস্টিটিউট দ্য কালচারা আই বাইবলিওটেকা পপুলার দ্য লাঁ দোনা" এবং গ্রীষ্মকালীন বিদ্যালয়ের জন্য বিভিন্ন কোর্স এবং সম্মেলনের আয়োজন করেন। তিনি শিক্ষাবিষয়ক বিভিন্ন আন্তর্জাতিক সম্মেলনের অংশগ্রহণ করেন। তন্মধ্যে "প্রাথমিক শিক্ষার উপর প্রথম জাতীয় সম্মেলন" (বার্সেলোনা, ১৯০৯), "এনসেইনমেন্ট মিনাজার"-এর উপর ৩য় আন্তর্জাতিক সম্মেলন (প্যারিস, ১৯২২) এবং "একোলাস নৌভেলিস" সম্মেলন" (নাইস, ১৯৩২) উল্লেখযোগ্য।
সেনসাত "এসকোলা দ্য বস্ক"-এর প্রধান শিক্ষিকার পদ ১৯৩০ সাল পর্যন্ত ধরে রাখেন, যদ্দিন না তিনি বার্সেলোনার গ্রুপ এসকোলার মিঁলে আই ফোনতানালস-এর সভাপতি হন। স্প্যানিশ সিভিল যুদ্ধ এবং এরপর গুরুতর প্রভাবিত হবার পর ১৯৩৯ সালে তিনি অবসর নেন।
১৯৫৫ সালে একদল শিক্ষক "এসকোলা দ্য মিস্টেস রোসা সেনসাত" ("রোসা সেনসাত শিক্ষক বিদ্যালয়") প্রতিষ্ঠা করেন। এর মূল উদ্দেশ্য ছিল রোসার নতুন শিক্ষার ধারা প্রচার এবং তাঁর বিদ্যালয় পরিচালনার সক্ষমতাকে স্মরণ করা।
বাবর হায়াত
বাবর হায়াত (); (জন্ম: ৫ জানুয়ারি ১৯৯২) হলেন একজন পাকিস্তানী বংশোভূত হংকং ক্রিকেটার। তিনি একজন ব্যাটসম্যান হিসেবে হংকং জাতীয় ক্রিকেট দলে খেলে থাকেন। তিনি পাকিস্তানের এটোকে জন্মগ্রহণ করেছিলেন।
বাবর এর টুয়েন্টি২০ আন্তর্জাতিক ক্রিকেট প্রতিযোগীতায় নেপালের বিরুদ্ধে ১৬ মার্চ ২০১৪ সালে অভিষেক হয়। উক্ত অভিষেক ম্যাচে নেপালের বিরুদ্ধে তিনি ২৫ বলে মাত্র ২০ রান করতে সামর্থ্য হন। He made his One Day International debut against Afghanistan in the 2014 ACC Premier League on 1 May 2014.
বর্তমানে তিনি হংকং জাতীয় দলের অধিনায়ক হিসেবে দায়িত্ব পালন করছেন।
আরশাদ ওয়ার্সী
আরশাদ ওয়ার্সী (); (জন্ম: ১৯ এপ্রিল, ১৯৬৮ মুম্বাই) হলেন একজন ভারতীয় চলচ্চিত্র অভিনেতা। তিনি ১৯৯৬ সালের হিন্দী চলচ্চিত্র "তেরে মেরে সাপনে" অভিনয়ের মাধ্যমে চলচ্চিত্র শিল্পে প্রবেশ করেন। ছবিটি ব্যাবসায়িক দিক থেকে সফল ছিল। তিনি কমেডী ছবি "মুন্নাভাই এম.বি.বি.এস" (২০০৩) এবং "লাগে রাহো মুন্নাভাই" চলচ্চিত্র দুটিতে অভিনয়ের মাধ্যেমে ব্যাপক পরিচিতি অর্জন করেন। এছাড়া নায়ক হিসেবে প্রধান চরিত্রে "ইশকিয়া" (২০১০) এবং এই ছবিটির দ্বিতীয় পর্ব "ডেড ইশকিয়া" (২০১৪) তে অভিনয় করে প্রশংসা কুড়ান। ২০১৩ সালের ছায়াছবি "জলি এল.এল.বি" অসাধারণ অভিনয়ের জন্য সর্বস্তরের প্রশংসা লাভ করেন এবং তার অভিনয় জীবনের সলো হিট হিসেবে মর্যাদা পায়।
আরশাদ ভারতের মুম্বাইয়ে পারসি পরিবারে জন্মগ্রহণ করেন এবং তার প্রাথমিক জীবন "বারনেস স্কুলে" শুরু করেন। তার উচ্চতা পাঁচ ফুট পাঁচ ইঞ্চি।
কিঞ্চিৎ শাহ
কিঞ্চিৎ দেবাং শাহ (জন্ম: ৯ ডিসেম্বর, ১৯৯৫) হলেন একজন ভারতীয় বংশোদ্ভূত হংকং ক্রিকেটার। তিনি একজন বামহাতি ব্যাটসম্যান এবং ডানহাতি অফ ব্রেক বোলার। এছাড়াও তিনি উইকেট-রক্ষক হিসেবে ভূমিকা পালন করে থাকেন।
শাহের টুয়েন্টি২০ ক্রিকেট প্রতিযোগিতায় কানাডা জাতীয় ক্রিকেট দলের বিরুদ্ধে ১৫ মার্চ ২০১২ সালে অভিষেক হয়।
কেনেথ স্যানবর্ন পিটজার
কেনেথ স্যানবর্ন পিটজার একজন মার্কিন ভৌত এবং তাত্ত্বিক রসায়নবিজ্ঞানী। তাকে তার যুগের সবচেয়ে প্রভাবশালী ভৌত রসায়নবিদদের অন্যতম মনে করা হয় যার কাজ ভৌত রসায়নের সব গুরুত্বপূর্ণ ক্ষেত্রজুড়েই বিস্তৃত। এগুলো হলো : তাপগতিবিদ্যা, পরিসংখ্যানিক বলবিদ্যা, আণবিক গঠন, কোয়ান্টাম বলবিদ্যা, স্পেক্ট্রস্কোপি, রাসায়নিক বন্ধন, গতিবিদ্যা।
পিটজার ১৯৩৫ সালে ক্যালিফোর্নিয়া ইন্সটিটিউট অফ টেকনোলজি থেকে বিএস এবং ১৯৩৭ সালে ইউনিভার্সিটি অব ক্যালিফোর্নিয়া, বার্কলে থেকে পিএইচডি ডিগ্রি অর্জন করেন। গ্র্যাজুয়েশন শেষের পর তিনি ইউনিভার্সিটি অব ক্যালিফোর্নিয়া, বার্কলের রসায়ন বিভাগের শিক্ষক নিযুক্ত হন এবং পর্যায়ক্রমে অধ্যাপক পদে উন্নীত হন। ১৯৫১ থেকে ১৯৬০ সাল পর্যন্ত ইউনিভার্সিটি অব ক্যালিফোর্নিয়া, বার্কলে কলেজ অব কেমিস্ট্রির ডীন হিসেবে দায়িত্ব পালন করেন। তিনি ১৯৬১ থেকে ১৯৬৮ সাল পর্যন্ত রাইস ইউনিভার্সিটির ৩য় প্রেসিডেন্ট হিসেবে দায়িত্ব পালন করেন। ১৯৬৯ থেকে ১৯৭১ সাল পর্যিন্ত স্ট্যানফোর্ড বিশ্ববিদ্যালয় এর ৬ষ্ঠ প্রেসিডেন্ট হিসেবে দায়িত্ব পালন করেন। তিনি ১৯৭১ সালে ইউনিভার্সিটি অব ক্যালিফোর্নিয়া, বার্কলেতে ফিরে যান এবং ১৯৮৪ সালে অবসর গ্রহণ করেন কিন্তু আমৃত্যু গবেষণা চালিয়ে যান। তিনি ১৯৪৯ থেকে ১৯৫১ সাল পর্যন্ত ইউনাইটেড স্টেটস অ্যাটমিক এনার্জি কমিশন এর গবেষণার পরিচালক ছিলেন। একজন বিজ্ঞানী হিসেবে তিনি অণুর তাপগতীয় ধর্মের উপর কাজের জন্য পরিচিত ছিলেন। তার জীবনের অজস্র পুরস্কারের মধ্যে ন্যাশনাল মেডেল অব সায়েন্স এবং প্রিস্টলি মেডেল উল্লেখযোগ্য। 
তার ছেলে রাসেল মোশার পিটজারও একজন বিখ্যাত রসায়নবিজ্ঞানী।
২০১৩-১৪ ইংল্যান্ড মহিলা ক্রিকেট দলের অস্ট্রেলিয়া সফর
২০১৩-১৪ মৌসুমে ইংল্যান্ড মহিলা ক্রিকেট দল অস্ট্রেলিয়া সফর করে। ২০১৪ সালের ১০ জানুয়ারি থেকে ২ ফেব্রুয়ারি পর্যন্ত এ সফরে পূর্ব-নির্ধারিত সময়সূচী অনুযায়ী ১টি টেস্ট, ৩টি একদিনের আন্তর্জাতিক ক্রিকেট ও ৩টি টুয়েন্টি২০ আন্তর্জাতিকে অস্ট্রেলিয়া জাতীয় মহিলা ক্রিকেট দলের মুখোমুখি হয়। ইংল্যান্ডের মহিলারা তাদের অ্যাশেজ নিজেদের কাছে ধরে রাখতে সক্ষম হয়।
২০১৩ সালে অস্ট্রেলীয় মহিলা দলের ইংল্যান্ড সফরের পাঁচ মাস পর এ সিরিজটি অনুষ্ঠিত হয়। ২০১৩ সালের মহিলাদের অ্যাশেজের ন্যায় একই পয়েন্ট পদ্ধতি অনুসরণ করা হয়েছে। পয়েন্ট পদ্ধতিতে টেস্ট ক্রিকেটসহ সীমিত ওভারের ক্রিকেট খেলার ফলাফলও অন্তর্ভুক্ত করা হয়।
একমাত্র টেস্টটি ১০-১৩ জানুয়ারি পার্থের ওয়াকা গ্রাউন্ডে অনুষ্ঠিত হয়। এতে ইংল্যান্ড ক্রিকেট দল ৬১ রানে জয়লাভ করে। একদিনের আন্তর্জাতিকে প্রথম দুইটি খেলা মেলবোর্ন ক্রিকেট গ্রাউন্ডে ১৯ ও ২৩ জানুয়ারি অনুষ্ঠিত হয় যাতে উভয় দল জয়লাভ করে। তৃতীয় খেলাটি হোবার্টের বেলেরিভ ওভালে ২৬ জানুয়ারি অনুষ্ঠিত খেলায় অস্ট্রেলিয়া জয়ী হয়। পুরুষ দলের পাশাপাশি তিনটি টুয়েন্টি২০ আন্তর্জাতিকের প্রথমটি বেলেরিভ ওভালে অনুষ্ঠিত হয়। এতে ইংল্যান্ড জয়ী হয় ও ১০-৪ পয়েন্টের ব্যবধানে সিরিজে এগিয়ে যায়। এরফলে দলটি মহিলাদের অ্যাশেজ অক্ষুণ্ন রাখে। অবশিষ্ট দু’টি টি২০ খেলায় ৩১ জানুয়ারি ও ২ ফেব্রুয়ারি মেলবোর্ন ও সিডনি’র স্টেডিয়াম অস্ট্রেলিয়ায় অনুষ্ঠিত হয়। উভয় খেলায় অস্ট্রেলিয়া জয়ী হয়।
এছাড়াও সফরকারী ইংল্যান্ড দল অস্ট্রেলিয়া এ মহিলা দলের বিপক্ষে অংশগ্রহণ করে। পার্থের ফ্লোরেট পার্কে ৬-৭ জানুয়ারিতে অনুষ্ঠিত খেলাটি ড্রয়ে পরিণত হয়। ক্রিকেট অস্ট্রেলিয়া চেয়ারম্যান মহিলা একাদশের বিপক্ষেও দলটি অংশগ্রহণ করে। ১৯ জানুয়ারি মেলবোর্নের জাঙ্কশন ওভালে অনুষ্ঠিত খেলায় ইংল্যান্ড দল ২ উইকেটের ব্যবধানে পরাজিত হয়েছিল।
চূড়ান্ত অবস্থানে অস্ট্রেলিয়া ৮ এবং ইংল্যান্ড ১০ পয়েন্ট লাভ করে।
রাহুল ব্যানার্জী (অভিনেতা)
অরুনোদয় ব্যানার্জী, "রাহুল" নামে পরিচিত (, জন্ম ১৬ অক্টোবর ১৯৮৩), ভারতীয় চলচ্চিত্র এবং টেলিভিশনের একজন বাঙালী ভারতীয় অভিনেতা। তিনি প্রথম অভিনয় করেন তার বাবার (বিশ্বনাথ ব্যানার্জী) সাথে বিজয়গড় থিয়েটার দলে, রাজ দর্শন নামে একটি নাটকে। তারপর থেকে, তিনি প্রায় ৪৫০ টি নাটকে অভিনয় করেন। তিনি সহ-অভিনেত্রী প্রিয়াঙ্কা সরকার –কে বিয়ে করেন।
তার অভিনীত প্রথম সিনেমা হল রাজ চক্রবর্তী পরিচালিত চিরদিনি তুমি যে আমার , যা বক্স অফিসে প্রচুর সফলতা লাভ করে
প্রিয়াঙ্কা সরকার
প্রিয়াঙ্কা সরকার, (ইংরেজি: Priyanka Sarkar), একজন বাঙালী চলচ্চিত্র এবং টেলিভিশন অভিনেত্রী। তার অভিনীত প্রথম সিনেমা হল রাজ চক্রবর্তী পরিচালিত চিরদিনই তুমি যে আমার। তিনি রাহুল ব্যানার্জীকে বিয়ে করেন। বর্তমানে তাদের বিবাহ বিচ্ছেদ হয়েছে।
২০১০ সালে বিয়ে হয়। বর্তমানে তালাকপ্রাপ্ত।
লাবিদ
লাবিদ (আরবী: لَبيد بن ربيعة بن مالك أبو عقيل العامِري; ইংরেজি: Labīd অথবা Abu Aqil Labīd ibn Rabī'ah) (জন্ম: খৃস্টপূর্ব ৫১৬–৬৬১) একজন আরব্য কবি। জন্ম আরবের হাওয়াঝিন গ্রোত্রের অন্তর্গত বানু 'আমির বংশে। অল্প বয়স থেকে ছিলেন একজন সক্রিয় যোদ্ধা। তাঁর কবিতার বিষয়বস্তু ছিল মুলত সে সময়কার আন্ত:গ্রোত্রীয় বিরোধ।
দ্য ফেয়ারি কুইন
দ্য ফেয়ারি কুইন এডমুন্ড স্পেন্সার এর লেখা একটি অসম্পূর্ণ ইংরেজি মহাকাব্য। মহাকাব্যটির প্রথম অর্ধেক প্রকাশিত হয় ১৫৯০ সালে, এবং বাকী অংশ প্রকাশিত হয় ১৫৯৬ সালে। দ্য ফেয়ারি কুইন বিশেষ ভাবে উল্লেখযোগ্য এটির গঠনের জন্যঃ এটিই ছিলো প্রথম সাহিত্যকর্ম যেটি স্পেন্সরীয় স্তবকে লেখা হয়েছিলো এবং ইংরেজি ভাষার অন্যতম দীর্ঘ কবিতা। এটি একটি রূপক সাহিত্য কর্ম যেটিকে রূপকের বিভিন্ন স্তর থেকে পড়া যেতে পারে (এটিই সম্ভবত স্পেন্সারের লক্ষ্য ছিলো) যার মধ্যে রাণী প্রথম এলিজাবেথ এর প্রশংসাও অন্তর্ভুক্ত। সম্পূর্ণ রূপক প্রসঙ্গে, কবিতাটি কতিপয় নাইটদের (Knights) অনুসরণ করে বিভিন্ন গুণের (Virtues) সম্মানে। স্পেন্সারের "A Letter of the Authors" এ তিনি বর্নণা করেন যে, সম্পূর্ণ মহাকাব্যটি "মেঘাচ্ছন্নভাবে রূপকময় নকশা দ্বারা আচ্ছাদিত", এবং দ্য ফেয়ারি কুইন প্রকাশের উদ্দেশ্য ছিলো "ন্যায়পরায়ণ এবং সুশীল শৃঙ্খলার মাধ্যমে একজন ভদ্রলোক বা মহৎ লোক গঠন করা"।
দ্য ফেয়ারি কুইন প্রথম এলিজাবেথ এর কাছ থেকে রাজনৈতিক প্রশ্রয় পেয়েছিলেন এবং ফলস্বরূপ এতো সাফল্য অর্জন করে যে এটি স্পেন্সারের সীমানির্দেশক কর্মে পরিণত হয়েছিলো। কবিতাটি রাণীর কাছ থেকে এমন সমর্থন পেয়েছিলো যে, সারা জীবনের জন্য তাকে ৫০ পাউন্ডের বাৎসরিক একটি ভাতা মঞ্জুর করা হয়েছিলো, যদিও রাণী প্রথম এলিজাবেথ এই কবিতা পড়েছিলেন কিনা তার কোন প্রমাণ নেই।
আল-আজাহার বিশ্ববিদ্যালয়
আল-আজহার বিশ্ববিদ্যালয় () ( ; "", , "the (honorable) Azhar University") হল মিশর, কায়রো একটি বিখ্যাত বিশ্ববিদ্যালয়। ইসলামী শিক্ষার উদ্দেশ্য নিয়ে একটি কেন্দ্র হিসেবে ফাতেমীয় বংশ দ্বারা ৯৭০ বা ৯৭২ সালে প্রতিষ্ঠিত হয়। এটির ছাত্ররা কুরআন এবং বিস্তারিতভাবে ইসলামী আইন শিক্ষা গ্রহণ করেন, বিষয়াবলী অন্তর্ভুক্ত রয়েছে যুক্তিবিদ্যা, ব্যাকরণ, অলঙ্কারশাস্ত্র, এবং কিভাবে চাঁদের চান্দ্র পর্যায়ক্রমে নিরূপণ সম্পর্কে। একই জায়গায় বিভিন্ন বিষয়ে একসঙ্গে পড়াশুনা, এটি পাঠ্যক্রমের মধ্যে ধর্মনিরপেক্ষ বিষয় সহ একটি আধুনিক বিশ্ববিদ্যালয় হিসেবে বেঁচে থাকার জন্য বিশ্বের প্রথম বিশ্ববিদ্যালয়। এটি আজ আরবি সাহিত্যের এবং ইসলামিক স্টাডিজ বিশ্বের প্রধান কেন্দ্র। এটা মিশরের প্রাচীনতম ডিগ্রী গ্রান্টিং বিশ্ববিদ্যালয়। ১৯৬১ সালে অতিরিক্ত অ ধর্মীয় বিষয়ের তার পাঠ্যক্রমের যোগ করা হয়।
এটা আল আজহার মসজিদে মধ্যে ইসলামিক কায়রো সাথে যুক্ত করা হয়। বিশ্ববিদ্যালয়টির উদ্দেশ্য হল ইসলাম ধর্ম এবং ইসলামী সংস্কৃতির বিস্তার ঘটানো।
মাদ্রাসাটি মিশরের ইসমাইলী শিয়া ফাতেমী বংশের যুগের ধ্বংসাবশেষের মধ্যে একটি। ফাতিমাহকে, আল জহরা বা (ভাস্বর) বলা হত এবং এটি তার সম্মানে তার নামে নামকরণ করা হয়। এটা খলিফা ও ইসমাইলী ইমাম আল মুইজ এর আদেশে ফাতেমী কমান্ডার জাওহার দ্বারা মসজিদ হিসেবে প্রতিষ্ঠিত হয়েছিল; যেটি মূলত কায়রো শহরের জন্য প্রতিষ্ঠিত হয়। এটি ৩৫৯ হিঃ সালে জামদি আল আওয়াল এর মধ্যে (সম্ভবত শনিবার) ছিল। ভবনটি ৯ রমজান ৩৬১ হিঃ (৩৭২ খ্রিস্টাব্দ) আল আজিজ বিল্লাহ ও আল হাকিম আল-আমর আল্লাহ উভয়েই এটির প্রাঙ্গণে উপর সম্পূর্ণ যোগ করেন। ফাতেমী খলীফারা সবসময় এই মসজিদে তাদের গবেষণায়-বৃত্ত এবং জড়ো আছে বলে পণ্ডিত ও ফকীহগণ উত্সাহ করতেন এবং এইভাবে এটি প্রাচীনতম বিশ্ববিদ্যালয় হিসেবে এখনও বিবেচনা বলে দাবী করেছে যা পরবর্তীতে একটি বিশ্ববিদ্যালয় রূপান্তরিত করা হয়।
নাদিম আহমেদ
নাদিম আহমেদ (জন্ম: ২৮ সেপ্টেম্বর, ১৯৮৭) পাকিস্তানে জন্মগ্রহণ করলেও হংকংয়ের পক্ষে ক্রিকেট খেলছেন। হংকং জাতীয় ক্রিকেট দলের পক্ষে ২০০৪ সালে তার একদিনের আন্তর্জাতিকে অভিষেক ঘটে। পাকিস্তান ক্রিকেট দলের বিপক্ষে অনুষ্ঠিত খেলায় বল হাতে তিনি ১০ ওভার বোলিং করেন ও ১ উইকেট দখল করেন। তবে ব্যাট হাতে তিনি তেমন সফলকাম হননি।
২০০৫ সালে অনুষ্ঠিত আইসিসি আন্তঃমহাদেশীয় কাপের প্রথম-শ্রেণীর দুই খেলায় অংশ নেন। এতে তিনি সর্বমোট তিন উইকেট লাভ করেন।
কানাডা জাতীয় ক্রিকেট দল
কানাডা ক্রিকেট দল () পুরুষদের আন্তর্জাতিক ক্রিকেট প্রতিযোগিতায় কানাডার প্রতিনিধিত্বমূলক জাতীয় ক্রিকেট দল। এটির সঞ্চালন করে থাকে ক্রিকেট কানাডা।
বার্বা‌র জাতি
বার্বা‌র জাতি আফ্রিকা মহাদেশের অন্তর্গত নীল নদের পশ্চিম পাশে বসবাসকারী একটি জাতিগোষ্ঠী। আটলান্টিক মহাসাগর থেকে মিশরের সিওয়া মরুদ্যান এবং ভূমধ্যসাগর থেকে নাইজার নদী পর্যন্ত বার্বা‌ররা বিস্তৃত। ঐতিহাসিকভাবে বার্বা‌ররা বার্বা‌র ভাষায় কথা বলে। এটি আফ্রো-এশিয়াটিক ভাষা পরিবারের এর একটি অংশ। সপ্তম শতাব্দীতে উত্তর আফ্রিকায় মুসলিম বিজয়ের পর থেকে বার্বা‌রদের একটি বড় অংশ মাগরেবি আরবির বিভিন্ন রূপ ব্যবহার করে। এই বারবাররা ইসলামের পক্ষে বিভিন্ন যুদ্ধে অংশগ্রহন করে ইউরোপীয় উপনিবেশিক শক্তির প্রভাবে আলজেরিয়া, মরক্কো এবং তিউনিসিয়ার অধিকাংশ শিক্ষিত বার্বা‌ররা উচ্চ শিক্ষা বা ব্যবসায়িক কাজের জন্য ফরাসি ভাষা ও স্প্যানিশ ভাষা ব্যবহার করে।
কাসিম ইবনে মুহাম্মাদ
কাসিম ইবনে মুহাম্মাদ (); () ছিলেন হযরত মুহাম্মদ (সা:) এবং খাদিজা বিনতে খুওয়াইলিদ এর সন্তান। তিনি তার দ্বিতীয় জন্মদিনের আগে ৬০৫ খ্রিস্টাব্দ মারা যান এবং তিনি সৌদি আরবের মক্কার জান্নাতুল মওলা কবরস্থান সমাহিত আছেন। তিনি ছিলেন রাসূলুল্লাহ (সঃ)-এর প্রথম সন্তান। এজন্য রাসূলুল্লাহ (সঃ)-এর উপনাম বা কুনিয়া ছিল আ’বুল কাসিম। নবুওয়াতের পূর্বে কাসিম জন্মগ্রহণ করেন এবং বাল্যকালে মক্কায় তাঁর মৃত্যু হয়। যুবায়ের ইবনে বাক্কা সনদসহ বণর্না করেন যে, বিবি খাদিজা (রা)-এর গর্ভে কাসিম জন্মগ্রহণ করেন এবং চলাফিরা করতে পারেন এমন বয়স পযর্ন্ত জীবিত ছিলেন। কাতাদা এই মত সমর্থন করেন। ইবনে সাদ, মুহাম্মাদ ইবনে জুবায়র ইবনে মুতঈম প্রমুখ বলেন যে কাসিম দুই বৎসর বয়সে মারা যান। ইবনে মাজা ও অন্যান্যসূত্রে প্রকাশ কাসিমের মৃত্যুর পর খাদিজা (রাঃ) বলেন, “হে আল্লাহর রাসূল! আমি দুগ্ধবতী জননী, কাসিমকে যদি আল্লাহতা’আলা দুগ্ধপান শেষ করা পযর্ন্ত জীবিত রাখতেন তবে কতই না ভাল হত।” রাসূলুল্লাহ (সঃ) বলেন, “জান্নাতেই তাহার দুগ্ধপান শেষ হবে।” র্পূববর্তী মনীষীরা কাসিমকে সাহাবীদের মধ্যে অর্ন্তভুক্ত করেননি। ইমাম বুখারী (র) তাঁহার তারীখুল আওসাত গ্রন্থে উল্লেখ করেন যে, কাসিম ইসলাম র্পূব যুগেই মারা যান।
আব্দুল্লাহ ইবনে মুহাম্মাদ
আব্দুল্লাহ ইবনে মুহাম্মাদ (); () এছাড়াও তাহির ইবনে মুহাম্মাদ ("তাহির" = "বিশুদ্ধ/পবিত্র") হিসাবে পরিচিত অথবা তায়িব ইবনে মুহাম্মাদ ("তায়িব" = "মিষ্টি") ছিলেন হযরত মুহাম্মদ (সা:) এবং খাদিজা এর সন্তান। কাসিম ছিলেন তার বড় ভাই।
আব্দুল্লাহ ৬১৫ সিইতে শৈশবে মৃত্যুবরণ করেন।
ইব্রাহিম ইবনে মুহাম্মাদ
ইব্রাহিম ইবনে মুহাম্মাদ (); (Arabic script إبرهيم بن محمد) মহানবী হযরত মুহাম্মাদ (সা:) এবং মারিয়া আল-কিবতিয়া এর পুত্র সন্তান ছিলেন। তিনি বছরের ৮ম হিঃ এর শেষ মাসে জন্মগ্রহণ করেন। তাঁর মা, মুকাউকিস থেকে একটি উপহার হিসেবে পাঠানো একজন মিশরীয় কপ্টিক খ্রিস্টান ক্রীতদাস ছিলেন।
ইব্রাহিম ষোল বা আঠার মাস বয়সে সময় তাবুক যুদ্ধের পরে অসুস্থ পড়ে গিয়েছিলেন। তাকে তার মায়ের বসবাসের কাছাকাছি এবং তার বোন শিরীনের যত্ন অধীনে একটি ফলের বাগানে সরিয়ে নেওয়া হয়। যখন এটা স্পষ্ট ছিল যে, তিনি সম্ভবত মুহাম্মদ অবগত ছিলেন যে তাকে বেঁচে থাকতে হবে।
ইব্রাহিম মদিনা মুনাওয়ারে জান্নাত-উল-বাকিতে সমাধিত আছেন।
জর্জ অ্যালফ্রেড হেন্টি
জর্জ অ্যালফ্রেড হেন্টি বা জি.এ. হেন্টি (সংক্ষিপ্ত) () (জন্ম:৮ ডিসেম্বর ১৮৩২, মৃত্যু:১৬ নভেম্বর ১৯০২) ছিলেন একজন ইংরেজ লেখক এবং যুদ্ধকালীন প্রতিনিধি। তিনি তার ঐতিহাসিক রোমাঞ্চক উপন্যাসগুলির জন্য বিশেষভাবে পরিচিত যেসব ঊনবিংশ শতাব্দীর শেষের দিকে ব্যাপক জনপ্রিয় ছিল। তার কাজগুলোর মধ্যে "দ্য ড্রাগন ও দ্য রেভেন" () (১৮৮৬, "ফর দা টেম্পল" () (১৮৮৮), "আন্ডার ড্রেক'স ফ্ল্যাগ" () (১৮৮৩) ও "ইন দা ফ্রিডম কস্‌" () (১৮৮৫) উল্লেখযোগ্য।
জর্জ অ্যালফ্রেড হেন্টি ইংল্যান্ডের কেমব্রীজশায়ারের নিকটবর্তী ট্রামপিংটনে ১৮৩২-এর ডিসেম্বরে জন্মগ্রহণ করেন। শিশুকালে অসুস্থতার কারণে তার অনেকটা সময় বিছানায় কাটাতে হয়। তিনি লন্ডনের ওয়েস্টমিনিস্টার স্কুল ও পরবরতীতে কেমব্রীজের গোনভেল এন্ড কিস কলেজে পড়াশোনা করেন। তিনি বিশ্ববিদ্যালয়ের পড়াশোনা অসম্পন্ন করেই ক্রিমীয় যুদ্ধে সেনা হাসপাতালে স্বেচ্ছাসেবায় যোগ দেন।
সেনাবাহিনির ক্যাপ্টেন পদ থেকে অবসর নেওয়ার কিছুদিন পুর্বে তিনি এলিজাবেথ ফাইনাকেনকে বিয়ে করেন। এই দম্পত্তির চার সন্তান ছিল। দীর্ঘদিনের অসুস্থতার কারণে এলিজাবেথ ১৮৬৫ সালে মৃত্যুবরণ করেন। স্ত্রীর মৃত্যুর কিছুদিন পর থেকেই হেনটি "স্ট্যান্ডার্ড" নামক একটি পত্রিকায় লেখালেখি শুরু। পত্রিকাটি তাকে তাদের বিশেষ প্রতিনিধি হিসেবে ১৮৬৬ সালে অস্ট্রো-ইতালীয় যুদ্ধে পাঠায়। হেনটি তার দীর্ঘজীবনে যাচাই ছাড়াই ব্রিটিশ সাম্রাজ্যকে সমর্থন দিয়েছে।
তার প্রথম বই "আউট অফ দ্য পাম্পাস" ১৮৬৮ সালে প্রকাশিত হয়। তিনি শিশুদের জন্য ১২২টি বই প্রকাশ করলেও পাশাপাশি তিনি পূর্ণবয়স্কদের জন্যও বই লিখেছিলেন।
১৯০২ সালের ১৬ নভেম্বর জর্জ আলফার্ড হেন্টি ডরসেটের ওয়েমুথে মৃত্যুবরণ করেন। মৃত্যুর সময় তিনি "বাই কন্ডাক্ট অ্যান্ড কারেজ" নামের একটি উপন্যাস অসমাপ্ত করে রেখে গিয়েছিলেন; যা পরবর্তীতে তার ছেলে সি.জি. হেন্টি সমাপ্ত করেন।
জোয়ানট মার্টোরেল
জোয়ানট মার্টোরেল () (গান্ডিয়া, ভ্যালেন্সিয়ার দক্ষিণে, ১৪১৩ – ১৪৬৮) ভ্যালেন্সিয়ার একজন সৈনিক ছিলেন। তিনিই "টিরান্ট লো ব্লাঞ্চ" বইটির লেখক যা ভ্যালেন্সিয়ান-এ লেখা (মার্টোরেল একে "দ্য ভ্যালেন্সিয়ান পপুলার" "ভালগার লিয়েঙ্গা ভ্যালেন্সিয়ানা" বলতেন) হয়েছিল। ১৪৯০ সালে ভ্যালেন্সিয়ায় প্রকাশিত এই বইটিকে অনেকে ইউরোপের প্রথম আধুনিক উপন্যাস বলেন।
এতে বাইজেনটাইন সাম্রাজ্যকালীন সময়ে এক সৈনিকের রোমাঞ্চকর অভিযানের কাহিনী। এখানে কাতালান সঙ্গীর সত্যিকার জীবনের প্রতিচ্ছবি খুঁজে পাওয়া যাবে। ডন কুইজের বই পোড়ানোর অংশ সম্পর্কে মিগুয়েল দ্য কারভান্তেস একে শ্রেষ্ঠ সৌজন্যমূলক উপন্যাস (চিভালরি উপন্যাস) বলেন। মার্টোরেল একজন সাহসী ব্যক্তি ছিলেন এবং আদালতের চক্রান্তের কারণে তাঁকে আগে-ভাগেই মৃত্যুবরণ করতে হয়। এর ফলে তাঁর বন্ধু মার্টি জোয়ার দ্য গালবাকেই উপন্যাসটি শেষ করতে হয়।
হেরাক্লিটাস
ইফেসাসের হেরাক্লিটাস (; , ; অনুমানিক. ৫৩৫ – অনুমানিক. ৪৭৫ বিসিই) ছিলেন একজন সক্রেটিস-পূর্ব গ্রিক দার্শনিক। তিনি এশিয়া মাইনরের উপকূলের আইয়োনিয়ার গ্রিক শহর ইফেসাসের স্থানীয় বাসিন্দা ছিলেন। তিনি সম্ভ্রান্ত বংশীয় ছিলেন। তার প্রারম্ভিক জীবন ও শিক্ষা সম্পর্কে খুব কমই জানা যায়, কিন্তু তিনি নিজেকে স্বশিক্ষিত ও জ্ঞানী ব্যক্তি হিসেবে প্রতিষ্ঠিত করেন। তার একাকীত্ত জীবন, দার্শিনিক মতবাদ ও মানবিকতা সম্পর্কে তার দর্শনের জন্য তাকে অনেকেই "অস্পষ্ট" ও "ক্রন্দিত দার্শেনিক" হিসেবে অবহিত করে থাকেন।
হেরাক্লিটাসের জন্মসময় সঠিকভাবে নিরূপণ করা কঠিন। সেই কারণে পাশ্চাত্য দর্শনের ইতিহাস রচয়িতাগণ তাঁর জন্মসময়ের উল্লেখ করতে গিয়ে বিভিন্ন সময়ের কথা বলেছেন । ডায়োজিনেসের এর মতামতের উপর ভিত্তি করে কেউ কেউ হেরাক্লিটাস এর জন্মসময় খ্রীস্টপূর্ব ৫০৪-৫০১ অব্দ বলে উল্লেখ করেছেন। আবার, কারো কারো মতে হেরাক্লিটাস ৫৩৫ অব্দে জন্মগ্রহন করেন। অনেক ইতিহাস রচয়িতা মনে করেন তিনি ছিলেন জেনোফিনিস এর পরবর্তী দার্শনিক এবং পারমিনাইডিসের সমসাময়িক।
এই নিবন্ধসমূহ অন্যান্য বিষয়ের হলেও এগুলো হেরাক্লিটাস সম্পর্কিত।
ডেরেক কার্টিস বক
ডেরেক কার্টিস বক একজন মার্কিন আইনজীবী এবং হার্ভার্ড বিশ্ববিদ্যালয় এর সাবেক প্রেসিডেন্ট।
বক ১৯৩০ সালের ২২ মার্চ পেন্সিলভেনিয়ায় জন্মগ্রহণ করেন। তিনি স্ট্যানফোর্ড বিশ্ববিদ্যালয় থেকে ১৯৫১ সালে বিএ, হার্ভার্ড বিশ্ববিদ্যালয় থেকে ১৯৫৪ সালে জেডি এবং জর্জ ওয়াশিংটন বিশ্ববিদ্যালয় থেকে ১৯৫৮ সালে এএম ডিগ্রি অর্জন করেন। তিনি ১৯৬৮ থেকে ১৯৭১ সাল পর্যন্ত হার্ভার্ড ল স্কুলের ডীনের দায়িত্ব পালন করেন। ১৯৭১ থেকে ১৯৯১ সাল পর্যন্ত হার্ভার্ড বিশ্ববিদ্যালয়ের ২৫তম প্রেসিডেন্ট হিসেবে দায়িত্ব পালন করেন।
বাংলাদেশ হকি ফেডারেশন
বাংলাদেশ হকি ফেডারেশন বাংলাদেশের হকি খেলার প্রশাসনিক সংস্থা। ১৯৭১ সালে এটি প্রতিষ্ঠিত হয়। ১৯৭৩ সালে বাংলাদেশ আন্তর্জাতিক হকি ফেডারেশন ও ১৯৭৫ সালে এশীয় হকি ফেডারেশনের সদস্যপদ লাভ করে।।
১৫ ফেব্রুয়ারি, ২০১২ তারিখে বাংলাদেশের খ্যাতিমান চলচ্চিত্র তারকা রিয়াজ বাংলাদেশে হকি খেলাকে জনপ্রিয় করে তোলার লক্ষ্যে চুক্তিবদ্ধ হন। এতে তিনি শুভেচ্ছা দূত হিসেবে বাংলাদেশ হকি ফেডারেশনের সাথে একযোগে কাজ করবেন।
জয়নব বিনতে মুহাম্মাদ
জয়নব বিনতে মুহাম্মাদ (); () ছিলেন হযরত মুহাম্মাদ (সা:) এবং খাদিজা বিনতে খুওয়াইলিদের জ্যেষ্ঠ কন্যা। খাদিজার বিবাহের পঞ্চম বছরের সময়ে ৬০০ সিএ এর মধ্যে জন্ম হয়, যখন তিনি ত্রিশ বছরে পদার্পন করেন। তিনি ৮ম হিঃ (৬২৯) সময়ে মৃত্যুবরণ করেন।
যখন মুহাম্মাদ মদীনার থেকে মক্কা চলে আসেন; তার মেয়ে জয়নব তার অমুসলিম স্বামী আবু আল-আসকে ছেড়ে সহ্য করতে পারেননি। মুহাম্মাদ স্বয়ংক্রিয়ভাবে তাদের তালাক করেননি।
মুহাম্মাদ আরোপিত মেয়েগণ হল;
বাংলাদেশ এ ক্রিকেট দল
বাংলাদেশ এ ক্রিকেট দল আন্তর্জাতিক ক্রিকেট অঙ্গনে অন্যতম ক্রিকেট দল হিসেবে বাংলাদেশের প্রতিনিধিত্ব করছে। বাংলাদেশ জাতীয় ক্রিকেট দলের পরের স্থানে অবস্থানকারী এ দলটি বাংলাদেশের দ্বিতীয় সারির দল হিসেবে আন্তর্জাতিকভাবে পরিচিত। ২০০১-০২ মৌসুমে প্রথম-শ্রেণীর ক্রিকেটে পাকিস্তানের পূর্ণাঙ্গ দলের বিপক্ষে প্রথম খেলেতে নেমেছিল।
১৮ মার্চ, ২০১৪ তারিখে আইসিসি টুয়েন্টি২০ বিশ্বকাপের জন্য পূর্ব-নির্ধারিত প্রস্তুতিমূলক খেলায় দলটি দক্ষিণ আফ্রিকার বিপক্ষে অংশগ্রহণ করে। নারায়ণগঞ্জের ফতুল্লায় অবস্থিত খান সাহেব ওসমান আলী স্টেডিয়ামের দিন-রাতের ক্রিকেট খেলায় তারা ৯ বল বাকী থাকতেই ৫ উইকেটের ব্যবধানে পরাজিত হয়। দলের পক্ষে সর্বোচ্চ রান করেন মুক্তার আলী (৩৫*) ও সেরা বোলিং প্রদর্শন করেন তাইজুল ইসলাম (৩/১২)।
ওয়েস্ট ইন্ডিজ সফরে ৩টি একদিনের ক্রিকেট ও ২টি টুয়েন্টি২০ খেলার জন্য ১০ মে, ২০১৪ তারিখে ঘোষিত দলের বর্তমান সদস্যগণ হলেন -
নাসির হোসেন (অঃ), নাঈম ইসলাম, ইমরুল কায়েস, শামসুর রহমান, মমিনুল হক, মার্শাল আইয়ুব, আব্দুল মজিদ, মুস্তাফিজুর রহমান, নুরুল হাসান (উইঃ), সোহাগ গাজী, মুক্তার আলী, ইলিয়াস সানি, রবিউল ইসলাম, শুভাশিস রায় ও তাইজুল ইসলাম।
এছাড়াও নিম্নবর্ণিত খেলোয়াড়গণ গত এক বছরের মধ্যে আন্তর্জাতিক ক্রিকেটে অংশ নিয়েছেন:
সৌম্য সরকার, জুনায়েদ সিদ্দিকী, মিঠুন আলী, শুভগত হোম, মোসাদ্দেক হোসেন, জিয়াউর রহমান, মোহাম্মদ শহীদ, আরাফাত সানি, তাসকিন আহমেদ।
রুকাইয়াহ বিনতে মুহাম্মাদ
রুকাইয়াহ বিনতে মুহাম্মাদ (); (Arabic: رقية بنت النبي محمد) ছিলেন হযরত মুহাম্মাদ (সা:) এবং খাদিজা বিনতে খুওয়াইলিদের কন্যা। তিনি "উতবাহ ইবনে আবু লাহাব" এর সাথে বিয়ে করেন কিন্তু তিনি ইসলামে রূপান্তরের পরে তালাকপ্রাপ্ত হন, এরপর তিনি উসমান ইবনে আফফানের এর সহিত বিবাহ বন্ধনে আবদ্ধ হন।
রুকাইয়াহ্ ইসলামের প্রারম্ভের আগে জন্মগ্রহণ করেন। আবু লাহাব মুহাম্মাদের তটস্থ হন এবং তার পুত্রদের তার কন্যাদের সাথে বিবাহ করতে বলেন: রুকাইয়াহ্ "উথবাহ ইবনে আবু লাহাব"কে এবং "উম্মে কুলসুম বিনতে মুহাম্মাদ উথাবাহ বিন আবু লাহাবকে। পরবর্তীতে মুহাম্মাদ প্রকাশ্যে ইসলামের প্রচার করতে শুরু করেন কিন্তু আবু লাহাব প্রতিকূল অবস্থান নেন এবং সক্রিয়ভাবে ইসলামের বিরোধিতা করা শুরু করেন।
রুকাইয়াহ্ বিবাহবিচ্ছেদের পর, উসমানকে বিয়ে করার জন্য প্রস্তাব দেন। তাদের আব্দুল্লাহ নামে একটি পুত্র সন্তান ছিল কিন্তু তিনি মারা যান যখন তিনি খুব ছোট ছিলেন।
তার বিয়ে নিয়ে বিতর্ক সৃষ্টি হয়েছিল। কিছু সূত্রে তিনি প্রথম উথবাহ ইবনে আবু লাহাবকে বিয়ে করেছিলেন বলে জ্ঞাপিত আছে। মুসলিম ধর্মে রূপান্তর হওয়া উথমান ইবনে আফফান দীর্ঘসময়ে রুকাইয়াহ্ এর জন্য প্রশংসিত ছিলেন এবং তারপর বিয়ে করার জন্য অনুরোধ করেন।
উম্মে কুলসুম বিনতে মুহাম্মাদ
উম্মে কুলসুম বিনতে মুহাম্মাদ (); () ছিলেন হযরত মুহাম্মাদ (সা:) এবং তার প্রথম স্ত্রী খাদিজা বিনতে খুওয়াইলিদের তৃতীয় কন্যা।
তিনি প্রথমে উতাহাব বিন আবু লাহাবকে বিয়ে করেছিলেন। তাঁর পিতা, আবু লাহাব মুহাম্মাদ এবং তাঁর অধ্যয়ন করার জন্য উম্মে কুলসুমকে পরিত্যাগ করার উতাবাহকে বাধ্য করেন।
তিনি তার প্রথম স্ত্রী রুকাইয়াহ্ মৃত্যুর পর উথমান ইবনে আফফানকে বিয়ে করেছিলেন।
মুহাম্মাদ আরোপিত মেয়ে গুলি হলেন;
বিখ্যাত সুন্নি পণ্ডিত ইউসুফ ইবনে আব্দ আল বার বলেছেন: "খাদিজার বংশে তাঁর সন্তানদের চারটি কন্যা আছে; যে বিষয়ে মতামতের কোনো পার্থক্য নেই"।
সালাদিন অ্যানিমেটেড সিরিজ
সালাদিন (আরবিঃصلاح الدين সালাহ-আল-দিন) হল ইসলামিক মহানায়ক সালাউদ্দিন আয়ুবীর জীবন অনুসরণে নির্মিত একটি অ্যানিমেটেড প্রকল্প। মালয়শিয়ার মাল্টিমিডিয়া ডেভেলাপমেন্ট করপোরেশন(MDeC) কর্তৃক প্রকল্প গৃহীত ও প্রস্তুতকৃত এই থ্রিডি অ্যানিমেটেড কার্টুন সিরিজটি প্রায় ২৫ মিনিট দৈর্ঘ্যের পৃথক ১৩টি পর্বে নির্মিত হয় যা ২০০৯ সালে কাতারের জীম টিভিতে (প্রাক্তন আল-জাজিরা চিলড্রেনস চ্যানেল) ধারাবাহিকভাবে সম্প্রচার করা হয়েছিল।
রাসেল মোশার পিটজার
রাসেল মোশার পিটজার একজন তাত্ত্বিক রসায়নবিজ্ঞানী এবং শিক্ষাবিদ। তিনি ক্যালিফোর্নিয়ার বার্কলেতে জন্মগ্রহণ করেন। তিনি ক্যালিফোর্নিয়া ইন্সটিটিউট অফ টেকনোলজি থেকে ১৯৫৯ সালে রসায়নে ব্যাচেলর অব সায়েন্স ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৬৩ সালে পদার্থবিজ্ঞানে মাস্টার অব আর্টস এবং রাসায়নিক পদার্থবিজ্ঞানে পিএইচডি ডিগ্রি অর্জন করেন। ম্যাসাচুসেট্‌স ইনস্টিটিউট অফ টেকনোলজিতে জন ক্লার্ক স্লেটার এর গবেষণা দলের সহযোগিতায় হার্ভার্ড বিশ্ববিদ্যালয় এ তিনি উইলিয়াম লিপ্সচম্ব এর সাথে কাজ করেন। তিনি ম্যাসাচুসেট্‌স ইনস্টিটিউট অফ টেকনোলজিতে ডক্টরেটোত্তর গবেষণা সম্পন্ন করেন। ১৯৬৮ সালে ওহিও স্টেট ইউনিভার্সিটিতে শিক্ষক হিসেবে যোগদানের পূর্বে তিনি ক্যালিফোর্নিয়া ইন্সটিটিউট অফ টেকনোলজিতে শিক্ষকতা করেন। ১৯৭৯ সালে তিনি অধ্যাপক পদে উন্নীত হন এবং ১৯৮৯ থেকে ১৯৯৪ সাল পর্যন্ত বিভাগের চেয়ার হিসেবে দায়িত্ব পালন করেন। ১৯৮৬-১৯৮৭ সালে তিনি ওহিও সুপারকম্পিউটার সেন্টার এর ভারপ্রাপ্ত সহযোগী পরিচালক হিসেবে দায়িত্ব পালন করেন। ২০০১-২০০৩ সাল পর্যন্ত তিনি ওহিও সুপারকম্পিউটার সেন্টার এর অন্তর্বর্তীকালীন পরিচালক হিসেবে দায়িত্ব পালন করেন।
ডিসকভারি চ্যানেল
ডিসকভারি চ্যানেল () হল ডিসকভারি নেটওয়ার্ক পরিচালিত ২৪ঘন্টাব্যাপী প্রচারিত একটি শিক্ষামূলক স্যাটেলাইট সাবস্ক্রিপশন টেলিভিশন চ্যানেল। চ্যানেলটির সার্বিক পরিচালনার দায়িত্বে রয়েছেন ডিসকভারি কমিউনিকেশন্সের প্রধান নির্বাহী কর্মকর্তা ডেভিড জাস্লাভ। ২০১২ সালের জুন মাসের হিসেব অনুযায়ী ডিসকভারি চ্যানেল হল বিশ্বের ২য় সর্বাধিক বিতরণকৃত কেবল চ্যানেল, ১ম স্থান অধিকারী টিবিএস চ্যানেলের পর।
১৯৪২ সালে জন হেন্ডরিক্স চ্যানেলটি প্রতিষ্ঠা করেন। ১৭ই জুন ১৯৮৫ থেকে চ্যানেলটি আনুষ্ঠানিক সম্প্রচার শুরু করে। প্রাথমিকভাবে এটি ১৫৬,০০০ গৃহস্থালী সংযোগ প্রদানের মাধ্যমে যাত্রা শুরু করেছিল এবং এটি দৈনিক ১২ ঘন্টা (দুপুর ৩টা থেকে রাত ৩টা) সম্প্রচার করা হত। এর ৭৫ শতাংশ প্রোগ্রাম কন্টেন্ট ছিল আমেরিকার টেলিভিশনের ইতিহাসে একেবারেই নতুন ও অভূতপূর্ব। শুরুর বছরগুলোতেই চ্যানেলটি স্বাংস্কৃতিক ও প্রকৃতিনির্ভর প্রামাণ্যচিত্রের আঙ্গিকে শিক্ষামূলক অনুষ্ঠান নির্মাণের দিকে লক্ষ্য রেখে তাদের কার্যক্রম পারিচালনা করে আসছে এবং এখনো চ্যানেলটি সেই ধারাবাহিকতা বজায় রেখে চলেছে।
বিয়ার গ্রিলসের ম্যান ভার্সেস ওয়াইল্ড, সুপারহিউম্যান এবং ম্যান,ওম্যান ভার্সেস ওয়াইল্ড হল বিশ্বব্যাপী ডিসকভারি চ্যানেলের সবচেয়ে জনপ্রিয় ও দর্শকনন্দিত প্রোগ্রামগুলোর মধ্যে অন্যতম। এছাড়াও ফুড ফ্যাক্টরি, হাও ইট ইজ মেড, সাইন্স অফ ম্যাজিক, হিস্টরি অফ দ্য ওয়ার্লড, কিউরিওসিটি, গোল্ড রাশ, গেটর বয়েজ, প্লানেট আর্থ, ফ্রোজেন প্লানেট,লাস্ট ম্যান স্ট্যান্ডিং প্রভৃতি প্রোগ্রামও ব্যাপকভাবে জনপ্রিয়। এছাড়াও চ্যানেলটি সমসাময়িক বিভিন্ন বিষয়বস্তু ও প্রসঙ্গ নিয়েও সাময়িক তথ্যচিত্র প্রদর্শন করে।
২০০৪ সালের ট্যুর ডি ফ্রান্স আরম্ভ হওয়ার পূর্বে,সাতবার ট্যুর ডি ফ্রান্স প্রতিযোগিতা বিজয়ী লেন্স আর্মস্ট্রং কর্তৃক ২০০৫ প্রতিষ্ঠিতব্য পেশাদার প্রো সাইক্লিং টিমের প্রাইমারি স্পন্সর হওয়ার অনাড়ম্বর ঘোষণা দেয় ডিসকভারি চ্যানেল| অবশেষে, ২০০৭ সালে আলবার্টো কনটাডোরকে সাথে নিয়ে বিজয়ী হওয়ার পর চ্যানেলটি স্পন্সরশীপ চালিয়ে না যাওয়ার ঘোষণা দেয় এবং ২০০৭ সালে এর সমাপ্তি ঘটায় |
ডিসকভারি চ্যানেল বেতার ছিল একটি বেতার নেটওয়ার্ক, যার অনুষ্ঠানমালা ডিসকভারি কমিউনিকেশন পরিবারের টেলিভিশন চ্যানেলগুলোর জনপ্রিয় অনুষ্ঠানসমূহের অডিও সংষ্করণ সংবলিত ছিল|
ডিসকভারি চ্যানেল ডিসকভারি চ্যানেল দূরবীক্ষণ নির্মাণেও অর্থায়ন করছে, লয়্যাল অবজারভেটরি নামক প্রতিষ্ঠানের সাথে যৌথ অংশীদারিত্বে|
discovery.com হল ডিসকভারি চ্যানেলের অফিসিয়াল ওয়েবসাইট, যেটি প্রধানত চ্যানেলটির অনুষ্ঠানসূচি ও প্রোগ্রামগুলোর সাথে সংযুক্ত ও সম্পর্কিত বিভিন্ন কন্টেন্ট বিষয়ক তথ্য সরবরাহ করে; এছাড়াও এতে কিছু স্বতন্ত্র ব্রাউজারভিত্তিক গেমস রয়েছে, যেগুলো বিভিন্ন বিজ্ঞানভিত্তিক ও সামাজিক চ্যালেঞ্জের উপর নির্মিত হয়েছে|
ডিসকভারি ইন্ডিয়া করপোরেশন মূল ইংরেজি এবং ভারতের তিনটি আঞ্চলিক ভাষা হিন্দি, তেলুগু ও বাংলা ভাষায় অডিও ফিড চ্যানেলের জন্য সরবরাহ করে। এছাড়াও ২০১১ সালের ১৫ই আগস্ট ডিসকভারি ইন্ডিয়া 'ডিসকভারি তামিল' নামে তামিলনাড়ুর জন্য সম্পূর্ণ আলাদাভাবে ডিসকভারি চ্যানেলের একটি শাখা চ্যানেল উদ্বোধন করে|
জন ক্লার্ক স্লেটার
জন ক্লার্ক স্লেটার একজন মার্কিন পদার্থবিজ্ঞানী যিনি পরমাণু, অণু এবং সলিডের ইলেক্ট্রনিক গঠন তত্ত্বে গুরুত্বপূর্ণ অবদান রেখেছেন। তিনি মাইক্রোওয়েভ ইলেক্ট্রনিক্সেও গুরুত্বপূর্ণ অবদান রেখেছেন। তিনি রোচেস্টার বিশ্ববিদ্যালয় থেকে ১৯২০ সালে বিএস এবং হার্ভার্ড বিশ্ববিদ্যালয় থেকে ১৯২৩ সালে পদার্থবিজ্ঞানে পিএইচডি ডিগ্রি অর্জন করেন। তিনি কেমব্রিজ বিশ্ববিদ্যালয় ও ইউনিভার্সিটি অফ কোপেনহেগেন এ ডক্টরেটোত্তর গবেষণা সম্পন্ন করেন। তিনি যুক্তরাষ্ট্রে ফিরে হার্ভার্ড বিশ্ববিদ্যালয় এর পদার্থবিজ্ঞান বিভাগে যোগদান করেন। ১৯৩০ সালে ম্যাসাচুসেট্‌স ইনস্টিটিউট অফ টেকনোলজির প্রেসিডেন্ট কার্ল টেলর কম্পটন তাকে ম্যাসাচুসেট্‌স ইনস্টিটিউট অফ টেকনোলজির পদার্থবিজ্ঞান বিভাগের চেয়ারম্যান হিসেবে নিয়োগ দেন। তিনি উপস্নাতক পাঠ্যসূচী ঢেলে সাজালেন। তিনি ১৯৩৩ থেকে ১৯৬৮ সালের মধ্যে ১৪টি বই লিখেন। দ্বিতীয় বিশ্বযুদ্ধ চলাকালীন সময়ে মাইক্রোওয়েভ ট্রান্সমিশনের ওপর তার কাজ, এমআইটি রেডিয়েশন ল্যাবরেটরী এর সহযোগিতায় এবং যার কিছু অংশ বেল ল্যাব্‌স এ হয়েছিল, রাডার এর উন্নয়নে ভূমিকা রেখেছিল। 
১৯৫০ সালে তিনি পদার্থবিজ্ঞান বিভাগে সলিড স্টেট অ্যান্ড মলিকুলার থিওরি গ্রুপ গঠন করেন। পরের বছর তিনি বিভাগের চেয়ারম্যানশিপ ছেড়ে দেন এবং এক বছর ব্রুকহ্যাভেন ন্যাশনাল ল্যাবরেটরীতে কাজ করেন। পরে তিনি ফ্লোরিডা বিশ্ববিদ্যালয় এ কোয়ান্টাম থিওরি প্রজেক্টে গবেষণা অধ্যাপক হিসেবে যোগদান করেন।
খাদিমনগর জাতীয় উদ্যান
খাদিমনগর জাতীয় উদ্যান বাংলাদেশের সিলেট জেলায় অবস্থিত একটি জাতীয় উদ্যান। ২০০৬ সালের ১৩ এপ্রিল এটি প্রতিষ্ঠিত হয়। ৬৭৮.৮০ হেক্টর (১৬৭৭ একর) জমি নিয়ে এই জাতীয় উদ্যানটি গঠিত।
খাদিমনগর জাতীয় উদ্যানে প্রায় ২১৭ প্রজাতির গাছ এবং ৮৩ প্রজাতির প্রাণী রয়েছে।
খাদিমনগর জাতীয় উদ্যানে আছে প্রচুর সেগুন গাছ। এছাড়াও দেখা যায় ঢাকি জাম, গর্জন, চম্পা ফুল, চিকরাশি, চাপালিশ, মেহগনি, শিমুল, চন্দন, জারুল, আম, জাম, কাউ, লটকন, বন বড়ই, জাওয়া, কাইমূলা, গুল্লি, পিতরাজ, বট, আমলকি, হরিতকি, বহেড়া, মান্দা, পারুয়া, মিনজিরি, অর্জুন, একাশিয়া প্রভৃতি। বাঁশের প্রজাতিগুলো হচ্ছে জাইবাশ, বেতুয়া বাঁশ, পেঁচা বাঁশ, পারুয়া বাঁশ এবং বেতের প্রজাতিগুলো হচ্ছে তাল্লাবেত, জালিবেত।
এই উদ্যানে পাখির মধ্যে রয়েছে দোয়েল, ময়না, শ্যামা, কাক, কোকিল, টিয়া, কাঠ ঠোকরা, মাছরাঙ্গা, চিল, ঘুঘু, বক, টুনটুনি, চড়ুই, বুলবুলি, বনমোরগ, মথুরা, শালিক। স্তন্যপায়ীর মধ্যে রয়েছে বানর, হনুমান, শিয়াল, বনবিড়াল, বেজি, কাঠবিড়াল, ইঁদুর, খরগোশ, মেছো বাঘ। সাপের মধ্যে আছে অজগর, দারাইশ, উলুপুড়া, চন্দ বুড়াসহ নানা বিষধর সাপ।